-----------------------------------------------------------------------
  3. การประกอบธุรกิจของแต่ละสายธุรกิจ

  -----------------------------------------------------------------------

บริษัท ทิสโก้ไฟแนนเชียลกรุ๊ป จำกัด (มหาชน) (“บริษัท”)
และบริษัทย่อยแบ่งการดำเนินธุรกิจออกเป็น 2 กลุ่มหลักคือ
กลุ่มธุรกิจธนาคารพาณิชย์และกลุ่มธุรกิจหลักทรัพย์

กลุ่มธุรกิจธนาคารพาณิชย์ ให้บริการทางการเงินภายใต้ใบอนุญาตประกอบธุรกิจธนาคารพาณิชย์
โดยให้บริการผ่านสำนักงานใหญ่ของธนาคาร และสาขาของธนาคารซึ่ง ณ วันที่ 31 ธันวาคม 2551
ธนาคารมีสาขาที่ตั้งอยู่ในกรุงเทพมหานครและภูมิภาคทั้งสิ้น 33 แห่ง
สาขาที่อยู่ในเขตกรุงเทพมหานครและปริมณฑล ได้แก่ สาขารัตนาธิเบศร์ สาขาศรีนครินทร์
สาขารังสิต สาขาย่อยเพชรบุรีตัดใหม่ สาขาย่อยเซ็นทรัลเวิลด์ สาขาย่อยแฟชั่นไอส์แลนด์
สาขาย่อยดิโอลด์สยาม สาขาย่อยอโศก สาขาย่อยมหาวิทยาลัยหอการค้าไทย
สาขาย่อยอาคารภคินทร์ สาขาย่อยเซ็นทรัลแจ้งวัฒนะ ภาคเหนือ ได้แก่ จังหวัดเชียงใหม่ พิษณุโลก
และนครสวรรค์ ภาคตะวันออกเฉียงเหนือ ได้แก่ จังหวัดนครราชสีมา ขอนแก่น อุดรธานี
อุบลราชธานี และสุรินทร์ ภาคตะวันออก ได้แก่ จังหวัดชลบุรี สาขาย่อยศรีราชา ระยอง
และจันทบุรี ภาคกลาง ได้แก่ จังหวัดราชบุรี สระบุรี อยุธยา นครปฐม และสมุทรสาคร ภาคใต้
ได้แก่ จังหวัดภูเก็ต สงขลา สุราษฎร์ธานี ตรัง และกระบี่

กลุ่มธุรกิจหลักทรัพย์
ให้บริการทางการเงินภายใต้ใบอนุญาตประกอบธุรกิจหลักทรัพย์และธุรกิจจัดการกองทุน
โดยให้บริการในประเทศผ่านสำนักงานใหญ่
และสาขาของบริษัทย่อยทั้งในกรุงเทพมหานครและทุกภูมิภาค โดยสาขาในกรุงเทพมหานครมี 1 แห่ง
คือ ศูนย์การค้าเอสพละนาด และอีก 4 แห่งในเขตต่างจังหวัด ได้แก่ เชียงใหม่ นครปฐม
นครราชสีมา และอุดรธานี

3.1 ลักษณะบริการ

เนื่องจากบริษัทประกอบธุรกิจการถือหุ้นในบริษัทอื่น (Holding Company)
และไม่มีการประกอบธุรกิจหลักอื่นใด
ดังนั้นลักษณะการประกอบธุรกิจจึงแบ่งตามลักษณะการประกอบธุรกิจของบริษัทย่อย ซึ่งสามารถแบ่งได้
2 กลุ่ม คือ กลุ่มธุรกิจธนาคารพาณิชย์ และกลุ่มธุรกิจหลักทรัพย์
และเพื่อให้การให้บริการสอดคล้องกับแนวทางการดำเนินธุรกิจแบบการรวมศูนย์ที่ลูกค้า (Client
Centric) กลุ่มบริษัทจึงแบ่งการให้บริการออกเป็น 5 กลุ่ม ประกอบด้วย 1)
ธุรกิจบริการธนกิจลูกค้ารายย่อยและลูกค้าธุรกิจขนาดกลางและขนาดย่อม 2)
ธุรกิจบริการลูกค้าธนบดีธนกิจและบริการจัดการกองทุน 3) ธุรกิจบริการพาณิชย์ธนกิจและวาณิชธนกิจ
4) บริหารเงินและการลงทุน และ 5) บริหารส่วนกลาง โดยมีรายละเอียดการให้บริการดังนี้

1. ธุรกิจบริการธนกิจลูกค้ารายย่อยและลูกค้าธุรกิจขนาดกลางและขนาดย่อม (Retail and SME
Banking)

ธุรกิจบริการธนกิจลูกค้ารายย่อยและลูกค้าธุรกิจขนาดกลางและขนาดย่อม ให้บริการ 3 ประเภทดังนี้

1.1 บริการสินเชื่อรายย่อยและสินเชื่อธุรกิจขนาดกลางและขนาดย่อม (Retail and SME
Loans)

บริการสินเชื่อรายย่อยและสินเชื่อธุรกิจขนาดกลางและขนาดย่อม
เป็นการให้สินเชื่อกับกลุ่มลูกค้ารายย่อยทั้งที่เป็นบุคคลธรรมดา
และนิติบุคคลที่ประกอบธุรกิจขนาดกลางและขนาดย่อม ทั้งนี้
บริการสินเชื่อรายย่อยมีวัตถุประสงค์ในการให้สินเชื่อเพื่อการอุปโภคบริโภคเป็นหลัก
ขณะที่สินเชื่อธุรกิจขนาดกลางและขนาดย่อมเน้นบริการสินเชื่อเพื่อการพาณิชย์
ในการประกอบธุรกิจขนาดกลางและขนาดย่อมเป็นหลัก
โดยแบ่งประเภทสินเชื่อรายย่อยและสินเชื่อธุรกิจขนาดกลางและขนาดย่อมตามวัตถุประสงค์ของการกู้ยืมได้ดังนี้

-   สินเชื่อเช่าซื้อ

  สินเชื่อเช่าซื้อ ดำเนินการโดยธนาคารทิสโก้ บริษัท ทิสโก้ ลีสซิ่ง จำกัด[1] บริษัท ทิสโก้
  โตเกียว ลีสซิ่ง จำกัด[2] และบริษัท ไฮเวย์ จำกัด โดยให้บริการกู้ยืมเพื่อเช่าซื้อทรัพย์สิน
  ซึ่งผู้เช่าซื้อต้องวางเงินดาวน์เป็นสัดส่วนร้อยละของมูลค่าทรัพย์สินตามที่ธนาคารกำหนด
  และผ่อนชำระค่างวดเป็นจำนวนเท่าๆ กันตลอดอายุของสัญญาเช่าซื้อ
  โดยในระหว่างการผ่อนชำระธนาคารยังคงมีกรรมสิทธิ์ในทรัพย์สินตามกฎหมายจนกว่าผู้เช่าซื้อจะผ่อนชำระเงินกู้ครบถ้วน
  อายุของสัญญามีระยะเวลาตั้งแต่ 1-6 ปี และมีอัตราดอกเบี้ยคงที่ตามอัตราตลาด ณ วันที่ทำสัญญา

  กลุ่มทิสโก้ให้บริการสินเชื่อเช่าซื้อสำหรับรถยนต์ทุกชนิดทั้งใหม่และเก่า และรถจักรยานยนต์
  ซึ่งรวมถึงรถยนต์นั่ง รถยนต์เอนกประสงค์ รถจักรยานยนต์ และรถยนต์ในเชิงพาณิชย์ อันได้แก่
  รถโดยสารขนาดเล็ก รถบรรทุก หัวลาก หางพ่วง เป็นต้น
  นอกจากนี้ยังให้บริการสินเชื่อเช่าซื้อสำหรับเครื่องจักรและอุปกรณ์เพื่อการประกอบการธุรกิจ เช่น
  แท่นพิมพ์ คอมพิวเตอร์ เครื่องล้างรูปและอัดขยายภาพ เป็นต้น

  สินเชื่อเช่าซื้อรถยนต์และรถจักรยานยนต์เป็นหนึ่งในธุรกิจหลักของกลุ่มทิสโก้ที่มีการเติบโตต่อเนื่องมาตลอด
  โดยมีอัตราการเติบโตของเงินให้สินเชื่อสูงถึงร้อยละ 19.5 จาก 64,684.40 ล้านบาท ณ วันที่
  31 ธันวาคม 2550 เป็น 77,287.11 ล้านบาท ณ วันที่ 31 ธันวาคม 2551
  โดยมีรายละเอียดดังนี้

  ตารางแสดงรายละเอียดสินเชื่อเช่าซื้อรถยนต์และรถจักรยานยนต์

  ------------------- ------------------ ------------------ --------------
  สินเชื่อเช่าซื้อ          ณ วันที่ 31 ธันวาคม    ณ วันที่ 31 ธันวาคม    อัตราการเติบโต
                      2550 (ล้านบาท)      2551 (ล้านบาท)      (ร้อยละ)

  รถยนต์               62,053.11          75,061.42          21.0

  จักรยานยนต์           2,631.29           2,225.69           (15.4)

  รวม                 64,684.40          77,287.11          19.5
  ------------------- ------------------ ------------------ --------------

  กลุ่มทิสโก้มุ่งเน้นที่จะขยายธุรกิจสินเชื่อเช่าซื้อต่อไป
  เนื่องจากความต้องการสินเชื่อประเภทนี้ยังคงมีอยู่สูงและการขยายตัวยังคงมีอยู่อย่างต่อเนื่อง
  และเน้นการบริการที่มีคุณภาพและนำเสนอบริการที่หลากหลาย
  มากกว่าที่จะเน้นการแข่งขันด้านราคา ทั้งนี้
  การกำหนดอัตราดอกเบี้ยการให้กู้ยืมยังคงใกล้เคียงกับอัตราตลาด
  โดยจะกำหนดระยะเวลาชำระคืนสูงสุดเป็นไปตามเกณฑ์ของธนาคารแห่งประเทศไทย

-   สินเชื่อเพื่อผู้บริโภค

  สินเชื่อเพื่อผู้บริโภค ดำเนินการโดยธนาคารทิสโก้
  ให้บริการสินเชื่อเพื่อผู้บริโภคตามความต้องการของตลาด
  โดยมุ่งเน้นสินเชื่อที่มีอัตราผลตอบแทนหลังปรับค่าความเสี่ยง (Risk-Adjusted Return on
  Capital: RAROC) ที่ยอมรับได้ สินเชื่อเพื่อผู้บริโภคแบ่งออกเป็น 2 กลุ่มหลัก คือ
  สินเชื่อเพื่อการเคหะ และสินเชื่อเพื่อการอุปโภคบริโภค

  สินเชื่อเพื่อการเคหะ เป็นการให้บริการสินเชื่อแก่ลูกค้าที่ต้องการซื้ออสังหาริมทรัพย์เพื่ออยู่อาศัย
  รวมถึงสินเชื่อเอนกประสงค์เพื่อการเสริมสภาพคล่องทางการเงินโดยใช้อสังหาริมทรัพย์เป็นหลักประกัน
  ซึ่งสินเชื่อเพื่อการเคหะมีอายุตั้งแต่ 3–30 ปี และมีหลักประกันเต็มวงเงิน
  อัตราดอกเบี้ยเป็นแบบลอยตัวตามภาวะตลาด หรือแบบผสมที่มีการกำหนดอัตราดอกเบี้ยคงที่ในช่วง
  1–3 ปีแรกของการกู้

  สินเชื่อเพื่อการเคหะลดลงร้อยละ 9.6 จาก 1,887.89 ล้านบาท ณ วันที่ 31 ธันวาคม 2550
  เป็น 1,706.03 ล้านบาท ณ วันที่
  31 ธันวาคม 2551

  สินเชื่อเพื่อการอุปโภคบริโภค ดำเนินการโดยธนาคารทิสโก้ เป็นการให้สินเชื่อแก่บุคคลทั่วไป
  เพื่อนำไปใช้ในวัตถุประสงค์ต่างๆ เช่น สินเชื่อส่วนบุคคล สินเชื่อจำนำทะเบียนรถยนต์
  และสินเชื่อสำหรับสมาชิกกองทุนสำรองเลี้ยงชีพเป็นต้น โดยอายุของเงินให้สินเชื่ออยู่ระหว่าง
  6-30 เดือน
  ทั้งนี้ขึ้นอยู่กับความเหมาะสมของลักษณะการใช้เงินและความสามารถในการชำระหนี้ของลูกค้า

  สินเชื่อเพื่อการอุปโภคบริโภคเพิ่มขึ้นร้อยละ 9.4 จาก 4,231.56 ล้านบาท ณ วันที่ 31
  ธันวาคม 2550 เป็น 4,628.50 ล้านบาท ณ วันที่ 31 ธันวาคม 2551

  ตารางแสดงรายละเอียดสินเชื่อรายย่อย

+-------------------+----------+------+----------+------+----------+
| สินเชื่อรายย่อย       | ณ วันที่ 31 |      | ณ วันที่ 31 |      | อัตรา     |
|                   | ธันวาคม   |      | ธันวาคม   |      | การเติบโต |
|                   | 2550     |      | 2551     |      |          |
|                   |          |      |          |      | (ร้อยละ)  |
+-------------------+----------+------+----------+------+----------+
|                   | ล้านบาท   | ร    | ล้านบาท   | ร    |          |
|                   |          | ้อยละ |          | ้อยละ |          |
+-------------------+----------+------+----------+------+----------+
| สินเชื่อเช่าซื้อ        | 6        | 91.3 | 7        | 92.4 | 19.5     |
|                   | 4,684.40 |      | 7,287.11 |      |          |
+-------------------+----------+------+----------+------+----------+
| สินเชื่อเพื่อการเคหะ   | 1,887.89 | 2.7  | 1,706.03 | 2.0  | (9.6)    |
+-------------------+----------+------+----------+------+----------+
| สินเช              | 4,231.56 | 6.0  | 4,628.50 | 5.6  | 9.4      |
| ื่อเพื่อการอุปโภคบริโภค |          |      |          |      |          |
+-------------------+----------+------+----------+------+----------+
| รวม               | 7        | 1    | 8        | 1    | 18.1     |
|                   | 0,803.85 | 00.0 | 3,621.64 | 00.0 |          |
+-------------------+----------+------+----------+------+----------+

กลุ่มลูกค้าและช่องทางการจำหน่าย

สำหรับธุรกิจสินเชื่อรายย่อย
กลุ่มทิสโก้มีกลุ่มลูกค้าเป้าหมายเป็นบุคคลทั่วไปที่มีรายได้ประจำและมีประวัติการชำระเงินที่ดี
โดยกลุ่มทิสโก้ให้บริการสินเชื่อรายย่อยผ่านสำนักงานใหญ่ และสาขาของธนาคารทิสโก้จำนวน 33
แห่ง (สาขาเต็มรูปแบบ 24 แห่ง และสาขาย่อย 9 แห่ง) และบริษัทย่อยอื่นในกลุ่ม
ทำให้สามารถให้บริการครอบคลุมทุกภูมิภาค
โดยธุรกิจสินเชื่อเช่าซื้อรถยนต์ดำเนินการโดยบริษัทย่อยได้แก่ ธนาคารทิสโก้ จำกัด (มหาชน)
บริษัท ทิสโก้ ลีสซิ่ง จำกัด[3] และบริษัท ทิสโก้ โตเกียว ลีสซิ่ง จำกัด[4]
สำหรับธุรกิจสินเชื่อเช่าซื้อจักรยานยนต์ดำเนินการโดยบริษัทย่อย คือบริษัท ไฮเวย์ จำกัด
กลุ่มทิสโก้มีฐานลูกค้าที่มั่นคงผ่านตัวแทนจำหน่าย (Dealer)
ซึ่งลูกค้าผู้เช่าซื้อส่วนใหญ่เป็นบุคคลธรรมดาที่มีรายได้ประจำ และมีประวัติการชำระเงินที่ดี

สำหรับธุรกิจสินเชื่อเพื่อการอุปโภคบริโภคซึ่งดำเนินการโดยธนาคารทิสโก้เน้นการให้บริการกับฐานลูกค้าเดิมที่ใช้บริการสินเชื่อเช่าซื้อกับธนาคาร
ซึ่งมีประวัติการชำระเงินที่ดีและมีความสามารถในการชำระคืนหนี้อย่างเพียงพอ

  1.2 บริการเงินฝากรายย่อย (Retail Deposit)

ธนาคารทิสโก้ได้มีการระดมเงินออมโดยการให้บริการรับฝากเงินประเภทต่างๆ เช่น
เงินฝากกระแสรายวัน เงินฝากออมทรัพย์ และเงินฝากประจำ
รวมถึงบริการด้านการเงินที่เกี่ยวข้อง เช่น การออกแคชเชียร์เช็คและเช็คส่วนบุคคล
การเรียกเก็บเช็ค และบริการเงินโอน โดยธนาคารได้เปิดให้บริการดังกล่าว ทั้งที่สำนักงานใหญ่
และสาขาของธนาคารทุกแห่ง จากเดิมที่ให้บริการรับฝากเงินเฉพาะที่สำนักงานใหญ่เท่านั้น ในปี
2551 ธนาคารได้ร่วมมือกับบริษัท ไทยสมาร์ทคาร์ด จำกัด ออกบัตร TISCO Purse
ที่เป็นทั้งบัตรเอทีเอ็ม และบัตรเงินสดอิเลคทรอนิกส์ (e-Money) ในบัตรเดียวกัน
ซึ่งสามารถทำธุรกรรมการเงินอิเลคทรอนิกส์แบบครบวงจร ผ่านเครื่อง e-Money ATM (ETM)
ของธนาคารทิสโก้ และเครื่องเอทีเอ็มของทุกธนาคารผ่านระบบ ATM Pool
เพื่อสนับสนุนกลยุทธ์การตลาดในการขยายฐานเงินฝากลูกค้ารายย่อยด้วยผลิตภัณฑ์ทางการเงินที่หลากหลาย
และตอบสนองความต้องการของลูกค้าอย่างครบวงจร นอกจากนี้ ธนาคารได้ร่วมมือกับบริษัท อยุธยา
อลิอันซ์ ซี.พี. ประกันชีวิต จำกัด (มหาชน)
พัฒนาผลิตภัณฑ์เงินฝากประจำ/ตั๋วแลกเงินที่ให้สิทธิประโยชน์ด้านการคุ้มครองชีวิตและสุขภาพ
(Fixed Deposit/Bill of Exchange with Health Insurance)
เป็นธนาคารแรกที่ให้ความคุ้มครองผู้ป่วยทั้งในและนอกในวงเงินที่สูง
ซึ่งได้รับการตอบรับจากลูกค้าอย่างมาก
ผลสำเร็จดังกล่าวเป็นการตอกย้ำกลยุทธ์ทางการตลาดในการขยายฐานเงินฝากด้วยผลิตภัณฑ์ทางการเงินที่หลากหลาย
และตอบสนองความต้องการของลูกค้าอย่างแท้จริง

  1.3 บริการประกันชีวิตและประกันภัย (Bancassurance)

ธนาคารทิสโก้ได้รับใบอนุญาตเป็นนายหน้าประกันชีวิตและประกันวินาศภัยจากกรมการประกันภัย
กระทรวงพาณิชย์ ในปี 2548
โดยธนาคารให้บริการเป็นนายหน้าประกันครอบคลุมการประกันภัยประเภทต่างๆ
ในส่วนของประกันชีวิต ได้แก่ ประกันชีวิตรายสามัญทั่วไป ประกันสินเชื่อกลุ่ม ประกันสุขภาพ
และประกันชีวิตกลุ่ม ส่วนของประกันวินาศภัย ได้แก่ ประกันภัยรถยนต์ ประกันอัคคีภัย
และประกันภัยเบ็ดเตล็ด เป็นต้น ทั้งนี้ เพื่อปกป้องความเสี่ยงภัยของลูกค้าในชีวิตและทรัพย์สิน
และเป็นอีกหนึ่งทางเลือกทางการเงินที่ครบวงจรของลูกค้า
ธนาคารได้ร่วมมือกับบริษัทประกันชีวิตที่มีชื่อเสียง เป็นที่ไว้วางใจจากลูกค้า
มีความมั่นคงทางการเงิน และคัดสรรผลิตภัณฑ์ที่บริษัทประกันภัยมีความเชี่ยวชาญสูงสุด โดยในปี
2551 ผลิตภัณฑ์ประกันสินเชื่อเช่าซื้อรถยนต์ที่ธนาคารร่วมกับบริษัท อเมริกัน อินเตอร์เนชั่นแนล
แอสชัวรันส์ จำกัด (ประเทศไทย) ในการพัฒนาผลิตภัณฑ์
โดยผลิตภัณฑ์ดังกล่าวได้รับสนใจจากลูกค้าของธนาคารเป็นอย่างสูง
โดยมีจำนวนลูกค้าเช่าซื้อของธนาคารทำกรมธรรม์ประกันสินเชื่อรถยนต์สูงถึง 116,488 ราย
จากลูกค้าผู้ทำประกันสินเชื่อเช่าซื้อรถยนต์กว่า 120,000 ราย นอกจากนี้
ธนาคารได้ร่วมมือกับพันธมิตรธุรกิจในการพัฒนาผลิตภัณฑ์ประกันชีวิตธนกิจ
โดยนำเสนอเงินฝากออมทรัพย์พ่วงความคุ้มครองชีวิตและอุบัติเหตุ (TIP Saving)
เพื่อขยายฐานลูกค้าที่ซื้อประกันชีวิตผ่านการหักบัญชีเงินฝากของธนาคาร
โดยผลิตภัณฑ์ดังกล่าวได้รับความสนใจจากลูกค้าเป็นอย่างดี

  2. ธุรกิจบริการลูกค้าธนบดีธนกิจและบริการจัดการกองทุน (Private Clients and Asset
  Management)

ธุรกิจบริการลูกค้าธนบดีธนกิจและบริการจัดการกองทุน ให้บริการ 3 ประเภทดังนี้

  2.1 บริการลูกค้าธนบดีธนกิจ (Private Banking)

เป็นการให้บริการแก่ลูกค้าที่มีเงินออมพร้อมจะลงทุนตั้งแต่ 10 ล้านบาทขึ้นไป
ประกอบด้วยบริการเงินฝาก บริการบริหารจัดการทางการเงิน
และให้คำปรึกษาในด้านการบริหารจัดการทางการเงินและการลงทุน
เพื่อตอบสนองความต้องการของลูกค้า

  2.2 บริการนายหน้าซื้อขายหลักทรัพย์ประเภทลูกค้าทั่วไป (Private Sales Brokerage)

บริการนายหน้าซื้อขายหลักทรัพย์ประเภทลูกค้าทั่วไป ดำเนินการโดย บริษัทหลักทรัพย์ทิสโก้ จำกัด
(“บล.ทิสโก้”) โดยมีการให้บริการในประเทศผ่านสำนักงานใหญ่ในกรุงเทพมหานคร
และสาขาของบริษัทย่อยอีก 1 แห่ง ในเขตกรุงเทพมหานครและปริมณฑล คือ
ศูนย์การค้าเอสพละนาด และอีก 4 แห่ง ในเขตต่างจังหวัด ได้แก่ เชียงใหม่ นครปฐม
นครราชสีมา และอุดรธานี

ทั้งนี้
นักลงทุนทั่วไปทั้งในและต่างประเทศสามารถใช้บริการผ่านช่องทางการซื้อขายผ่านระบบการซื้อขายหลักทรัพย์ที่มีเจ้าหน้าที่การตลาดดูแล
และระบบเครือข่ายทางอินเตอร์เน็ต (Internet)
ที่จะมีการเพิ่มการให้บริการในทุกสาขาของธนาคารทิสโก้ทั่วประเทศ
เนื่องจากบริษัทมุ่งเน้นการบริการที่มีคุณภาพ คำนึงถึงความพึงพอใจสูงสุดของลูกค้า
และยึดมั่นในจรรยาบรรณความโปร่งใสถูกต้องเป็นสำคัญ

บล. ทิสโก้ มีส่วนแบ่งตลาดในการให้บริการนายหน้าซื้อขายหลักทรัพย์ประเภทลูกค้าทั่วไปในปี 2551
เท่ากับร้อยละ 2.2 ลดลงเล็กน้อยจากปี 2550 ที่มีส่วนแบ่งการตลาดร้อยละ 2.3
สำหรับกลยุทธ์ทางด้านการตลาดของลูกค้าทั่วไปเช่นเดียวกับการบริการให้แก่ลูกค้าประเภทสถาบัน
บริษัทได้ใช้กลยุทธ์ในเชิงรุกทั้งด้านการตลาดและการขาย
รวมทั้งการพัฒนาด้านผลงานวิจัยให้มีคุณภาพ ทั้งนี้
บริษัทได้จัดสัมมนาทางวิชาการเพื่อให้ความรู้เกี่ยวกับตลาดเงินและตลาดทุนแก่ลูกค้าอย่างต่อเนื่อง
ในปี 2551 บริษัทได้ขยายการให้บริการนายหน้าซื้อขายตราสารอนุพันธ์
โดยเพิ่มบริการซื้อขายฟิวเจอร์ที่อ้างอิงกับหุ้นสามัญ (Stock Futures)
เพื่อเพิ่มทางเลือกในการลงทุนและตอบสนองความต้องการของลูกค้าอย่างครบวงจร นอกจากนี้
บล.ทิสโก้ยังเป็นบริษัทแรกที่ทำการจัดกิจกรรมประชุมเชิงปฏิบัติการทดลองซื้อขายตราอนุพันธ์
(Derivatives Trading Workshop) ให้นักลงทุนได้ทดลองซื้อขายในระบบจำลอง
โดยมีการดำเนินการอย่างสม่ำเสมอต่อเนื่อง
เพื่อให้นักลงทุนมีความรู้ความเข้าใจในการซื้อขายลงทุนในตลาดอนุพันธ์

ตารางแสดงข้อมูลธุรกิจหลักทรัพย์ประเภทลูกค้าบุคคลของ บล. ทิสโก้

(หน่วย: ล้านบาท)

  ---------------------------------------- ------------ ------------ -----------
  ข้อมูลธุรกิจหลักทรัพย์ประเภทลูกค้าบุคคล            ปี 2549       ปี 2550       ปี 2551

  มูลค่าการซื้อขายหลักทรัพย์ประเภทลูกค้าบุคคล        90,880.00    100,536.35   89,952.90

  มูลค่าการซื้อขายหลักทรัพย์แยกตามลักษณะการซื้อขาย                             

  - ลูกค้าประเภทบัญชีเงินสด (Cash Account)                                

  ส่งคำสั่งซื้อผ่านทาง Internet                  17,847.45    25,752.64    28,767.74

  ส่งคำสั่งซื้อผ่านทางเจ้าหน้าที่การตลาด             73,032.35    74,783.71    61,185.16

  ส่วนแบ่งการตลาดรวมของบริษัท ^(/1) (ร้อยละ)    3.2          3.0          2.7

  ส่วนแบ่งตลาดของลูกค้าบุคคล                    2.1          2.3          2.2
  ---------------------------------------- ------------ ------------ -----------

  ^(/1) รวมทั้งตลาดหลักทรัพย์ และตลาดหลักทรัพย์ใหม่

  ที่มา: บริษัทหลักทรัพย์ทิสโก้ จำกัด

  2.3 บริการจัดการกองทุน (Asset Management)

บริษัทหลักทรัพย์จัดการกองทุน ทิสโก้ จำกัด (“บลจ. ทิสโก้”) ประกอบธุรกิจจัดการกองทุนรวม
กองทุนสำรองเลี้ยงชีพ และกองทุนส่วนบุคคล ภายใต้ใบอนุญาตประกอบกิจการจัดการกองทุนรวม
และใบอนุญาตประกอบธุรกิจจัดการกองทุนส่วนบุคคล ซึ่งออกโดยกระทรวงการคลัง
โดยมีรายละเอียดของผลิตภัณฑ์และบริการดังต่อไปนี้

-   กองทุนสำรองเลี้ยงชีพ

  บลจ. ทิสโก้ ให้บริการด้านการจัดการกองทุนสำรองเลี้ยงชีพแก่บริษัทและนิติบุคคลต่างๆ
  รวมถึงการให้คำปรึกษาในการจัดตั้งกองทุนสำรองเลี้ยงชีพ การจดทะเบียนจัดตั้งกองทุน
  บริการด้านทะเบียนสมาชิก
  และการให้คำปรึกษาที่เกี่ยวข้องแก่คณะกรรมการกองทุนและสมาชิกกองทุน
  ทั้งนี้การจัดการลงทุนจะครอบคลุมการลงทุนในหลักทรัพย์ประเภทต่างๆ เช่น พันธบัตร หุ้นกู้ หุ้นทุน
  และหน่วยลงทุน ภายใต้ความเห็นชอบของคณะกรรมการกองทุน

  ณ วันที่ 31 ธันวาคม 2551 บลจ. ทิสโก้ มีกองทุนภายใต้การบริหาร 59 กองทุน
  โดยมีบริษัทนายจ้างมอบความไว้วางใจให้ บลจ. ทิสโก้
  เป็นผู้บริหารกองทุนสำรองเลี้ยงชีพรวมทั้งสิ้น 2,344 บริษัท มีจำนวนสมาชิกรวม 377,415 ราย
  มูลค่าสินทรัพย์สุทธิ 68,526.02ล้านบาท คิดเป็นส่วนแบ่งการตลาดร้อยละ 14.7 อยู่ในอันดับที่ 1
  ในตลาด โดยรายละเอียดของมูลค่าสินทรัพย์สุทธิ แบ่งตามประเภทของกองทุนเป็นดังนี้

(หน่วย: ล้านบาท)

+------------------+-----------+------------+------------+------------+
| กองทุนสำรองเลี้ยงชีพ | ปี 2549    | ปี 2550     | ปี 2551     | อัตราก      |
|                  |           |            |            | ารเติบโตต่อปี |
|                  |           |            |            |            |
|                  |           |            |            | (ร้อยละ)    |
+------------------+-----------+------------+------------+------------+
| กองทุนเดี่ยว        | 10,551.45 | 14,266.84  | 16,581.27  | 15.8       |
+------------------+-----------+------------+------------+------------+
| กองทุนร่วมทุน       | 21,593.30 | 23,177.01  | 29,272.14  | 26.3       |
+------------------+-----------+------------+------------+------------+
| กองทุนรัฐวิสาหกิจ    | 20,871.29 | 25,282.03  | 22,672.61  | (10.3)     |
+------------------+-----------+------------+------------+------------+
| รวม              | 53,016.04 | 62,725.88  | 68,526.02  | 9.2        |
+------------------+-----------+------------+------------+------------+

-   กองทุนส่วนบุคคล

  บลจ. ทิสโก้ ให้บริการจัดการลงทุนแก่ผู้ลงทุนทั้งบุคคลธรรมดา คณะบุคคลและนิติบุคคล
  การจัดการกองทุนส่วนบุคคลจะครอบคลุมการจัดการลงทุนในหลักทรัพย์ประเภทต่างๆ เช่น
  พันธบัตร หุ้นกู้ หุ้นทุน และหน่วยลงทุน
  โดยพิจารณาจากระดับความเสี่ยงที่เหมาะสมกับลูกค้าและมีการจัดทำรายงานสรุปและประเมินผลให้แก่ลูกค้าอย่างสม่ำเสมอ

  ณ วันที่ 31 ธันวาคม 2551 บลจ. ทิสโก้ มีกองทุนภายใต้การบริหาร 199 กองทุน
  มีขนาดมูลค่าสินทรัพย์สุทธิ 23,848.51ล้านบาท คิดเป็นส่วนแบ่งการตลาดร้อยละ 14.2
  อยู่ในอันดับที่ 4 ในตลาด โดยรายละเอียดของมูลค่าสินทรัพย์สุทธิ แบ่งตามประเภทของ
  ผู้ลงทุน เป็นดังนี้

(หน่วย: ล้านบาท)

+------------------+-----------+------------+------------+------------+
| กองทุนส่วนบุคคล     | ปี 2549    | ปี 2550     | ปี 2551     | อัตราก      |
|                  |           |            |            | ารเติบโตต่อปี |
|                  |           |            |            |            |
|                  |           |            |            | (ร้อยละ)    |
+------------------+-----------+------------+------------+------------+
| นิติบุคคล           | 21,222.80 | 26,436.05  | 19,549.88  | (26.0)     |
+------------------+-----------+------------+------------+------------+
| บุคคลธรรมดา       | 3,169.70  | 3,980.80   | 4,298.63   | 8.0        |
+------------------+-----------+------------+------------+------------+
| รวม              | 24,392.50 | 30,416.85  | 23,848.51  | (21.6)     |
+------------------+-----------+------------+------------+------------+

-   กองทุนรวม

  บลจ. ทิสโก้ ให้บริการจัดการกองทุนรวมโดยเสนอขายหน่วยลงทุนต่อนักลงทุนรายย่อยทั่วไป
  โดยพิจารณาความต้องการของ
  ผู้ลงทุน บลจ. ทิสโก้ เน้นวิธีการจัดการลงทุนที่มีประสิทธิภาพ
  โดยมีการศึกษาและวิเคราะห์ข้อมูลเพื่อการลงทุนอย่างสม่ำเสมอ
  รวมถึงการบริหารความเสี่ยงในการลงทุน
  และรายงานสภาพตลาดการลงทุนและความเสี่ยงในการลงทุนให้ผู้ลงทุนทราบอย่างสม่ำเสมอ

  ณ วันที่ 31 ธันวาคม 2551 บลจ. ทิสโก้ มีกองทุนภายใต้การบริหาร 43 กองทุน
  ส่วนหนึ่งเป็นผลจากการเปิดกองทุนที่ลงทุนในต่างประเทศเพิ่มเติม
  โดยมีมูลค่าสินทรัพย์สุทธิภายใต้การบริหารรวมทั้งสิ้น 14,611.79 ล้านบาท
  รายละเอียดของมูลค่าสินทรัพย์สุทธิ แบ่งตามประเภทของกองทุน เป็นดังนี้

(หน่วย: ล้านบาท)

+------------------+-----------+------------+------------+------------+
| ประเภทกองทุน      | ปี 2549    | ปี 2550     | ปี 2551     | อัตราก      |
|                  |           |            |            | ารเติบโตต่อปี |
|                  |           |            |            |            |
|                  |           |            |            | (ร้อยละ)    |
+------------------+-----------+------------+------------+------------+
| กองทุนเปิด         | 7,169.19  | 14,535.15  | 14,611.79  | 0.5        |
+------------------+-----------+------------+------------+------------+
| กองทุนปิด          | 159.04    | 58.50      | -          | N.A.       |
+------------------+-----------+------------+------------+------------+
| รวม              | 7,328.23  | 14,593.65  | 14,611.79  | 0.1        |
+------------------+-----------+------------+------------+------------+

ช่องทางการจำหน่าย

บลจ. ทิสโก้ นำเสนอการขายต่อลูกค้าโดยตรงในทุกธุรกิจ แต่ในธุรกิจกองทุนรวม บลจ. ทิสโก้
เพิ่มเติมช่องทางในการจัดจำหน่ายโดยอาจดำเนินการผ่านตัวแทนสนับสนุนการขายและรับซื้อคืนหน่วยลงทุน
เช่น ธนาคาร บริษัทเงินทุนและบริษัทหลักทรัพย์ ตามที่ระบุไว้ในหนังสือชี้ชวน นอกจากนี้ บลจ.
ทิสโก้ ได้เพิ่มช่องทางการจำหน่ายกองทุนผ่านอินเตอร์เน็ต
เพื่อเพิ่มความสะดวกสบายในการใช้บริการให้แก่ลูกค้ากองทุน

3. ธุรกิจบริการพาณิชย์ธนกิจและวาณิชธนกิจ (Corporate and Investment Banking)

ธุรกิจบริการพาณิชย์ธนกิจและวาณิชธนกิจ ให้บริการ 4 ประเภทดังนี้

3.1 บริการสินเชื่อและบริการพาณิชย์ธนกิจ (Corporate Lending)

บริการพาณิชย์ธนกิจ ดำเนินการโดยธนาคารทิสโก้
เป็นการให้บริการทางการเงินในรูปแบบของสินเชื่อและบริการที่เกี่ยวข้องให้แก่กลุ่มลูกค้าที่เป็นบริษัทหรือกลุ่มองค์กรธุรกิจ
(Corporate Client) ขนาดกลางถึงขนาดใหญ่
โดยบริการหลักเป็นการให้สินเชื่อเพื่อนำไปใช้ในวัตถุประสงค์ด้านการพาณิชย์ต่างๆ
และการให้บริการที่เกี่ยวข้อง เช่น การค้ำประกัน อาวัล
การให้คำปรึกษาด้านการกู้เงินและการปรับโครงสร้างหนี้ ฯลฯ
โดยแบ่งประเภทของบริการออกตามลักษณะของผลิตภัณฑ์ได้ดังต่อไปนี้

-   สินเชื่อเงินทุนหมุนเวียน

  สินเชื่อเงินทุนหมุนเวียน
  เป็นสินเชื่อเพื่อเสริมสภาพคล่องและบริหารกระแสเงินสดสำหรับธุรกิจต่างๆ
  โดยเฉพาะภาคอุตสาหกรรมและธุรกิจที่มีลักษณะเป็นฤดูกาล เช่น
  การให้สินเชื่อเพื่อการสั่งซื้อวัตถุดิบ การจัดเก็บสินค้าเพื่อขาย
  การขายชำระคืนเจ้าหนี้การค้าระยะสั้น เป็นต้น
  สินเชื่อประเภทนี้เป็นสินเชื่อระยะสั้นที่สามารถเบิกใช้และชำระคืนได้ภายในวงเงินที่กำหนดตลอดระยะเวลาการกู้
  ส่วนใหญ่มีการกำหนดอายุวงเงินไว้ไม่เกิน 1 ปี โดยจะมีการทบทวนวงเงินเป็นประจำทุกปี

-   สินเชื่อโครงการและสินเชื่อระยะยาว

  สินเชื่อโครงการและสินเชื่อระยะยาว
  เป็นสินเชื่อที่ให้แก่โครงการพัฒนาธุรกิจระยะปานกลางและระยะยาว
  ที่มีวัตถุประสงค์การใช้เงินกู้ชัดเจน
  โดยมีลักษณะโครงการที่เป็นฐานรายได้ของลูกค้าและสามารถตรวจสอบความคืบหน้าของโครงการได้
  สินเชื่อโครงการและสินเชื่อระยะยาวส่วนใหญ่เป็นสินเชื่อที่มีกำหนดการชำระคืนเงินไว้ชัดเจน
  ให้สอดคล้องกับกำหนดเวลาและความคืบหน้าของโครงการหรือกระแสเงินสดของโครงการหรือของกิจการลูกค้า
  ทั้งนี้ธนาคารมีนโยบายให้การสนับสนุนสินเชื่อแก่ภาคอุตสาหกรรมและการผลิตในรูปแบบต่างๆ
  ทุกภาคธุรกิจ โดยเฉพาะกลุ่มธุรกิจที่มีความสำคัญต่อการพัฒนาประเทศ
  ลักษณะสินเชื่อโครงการและสินเชื่อระยะยาว ได้แก่ สินเชื่อเพื่อการก่อสร้างโรงงาน
  สินเชื่อเพื่อการขยายสถานประกอบการหรือขยายธุรกิจ สินเชื่อเพื่อการก่อสร้างหมู่บ้านจัดสรร
  หรืออาคารชุด สินเชื่อเพื่องานรับเหมาก่อสร้างระบบงานสาธารณูปโภคพื้นฐาน
  หรืองานประมูลขนาดใหญ่
  สินเชื่อเพื่อซื้อและติดตั้งอุปกรณ์เครื่องจักรขนาดใหญ่ในโรงงานอุตสาหกรรม เป็นต้น

-   สินเชื่อเพื่อการพาณิชย์อื่น

  นอกจากสินเชื่อ 2 ประเภทดังกล่าวข้างต้น
  ธนาคารทิสโก้ยังให้สินเชื่อเพื่อการพาณิชย์ที่มีวัตถุประสงค์หรือลักษณะการกู้ยืมแบบอื่น เช่น
  สินเชื่อที่มีหลักประกันเป็นเงินฝากหรือสินทรัพย์สภาพคล่อง ซึ่งเป็นสินเชื่อในระยะสั้นถึงปานกลาง
  ที่มีสินทรัพย์สภาพคล่อง (Marketable Asset) เป็นหลักประกัน และ สินเชื่อเพื่อการลงทุน
  ซึ่งเป็นสินเชื่อในระยะปานกลางถึงระยะยาว ที่มีสินทรัพย์ที่ผู้กู้ซื้อเพื่อการลงทุนเป็นหลักประกัน
  เช่น อสังหาริมทรัพย์ หรือสินทรัพย์อื่น
  โดยมีเงื่อนไขที่เหมาะสมและกำหนดการชำระคืนตามความสามารถในการสร้างรายได้ของสินทรัพย์นั้น
  (Operating Asset)

-   บริการออกหนังสือค้ำประกันและอาวัลตั๋วเงิน

  ธนาคารทิสโก้ให้บริการออกหนังสือค้ำประกันและอาวัลตั๋วเงิน
  สำหรับลูกค้าที่ต้องการใช้ในการดำเนินงานบางประเภทที่จำเป็นต้องมีการวางหนังสือค้ำประกันให้กับหน่วยงานผู้ว่าจ้างต่างๆ
  เช่น การยื่นประมูลงานต่างๆ จนถึง การค้ำประกันผลงานก่อสร้าง
  หรือการออกหนังสือค้ำประกันการสั่งซื้อให้กับผู้ผลิต เช่น การซื้อวัตถุดิบเป็นจำนวนมาก
  ทั้งนี้เงื่อนไขของหนังสือค้ำประกันสามารถปรับให้เข้ากับความต้องการของผู้รับผลประโยชน์ได้

-   บริการให้คำปรึกษา และบริการอื่นๆ ด้านเงินกู้

  ธนาคารทิสโก้ให้คำปรึกษาและบริการอื่นด้านเงินกู้ที่ครบวงจร เช่น
  การให้คำปรึกษาด้านโครงสร้างทางการเงิน และการปรับโครงสร้างหนี้ (Loan
  Restructuring) การเป็นผู้จัดหาเงินกู้ร่วม (Syndicated Loan Arranger)
  ตัวแทนสินเชื่อ (Facility Agent) และตัวแทนหลักประกัน (Security Agent) เป็นต้น

-   บริการคัสโตเดียน

  ธุรกิจการให้บริการคัสโตเดียน ประกอบด้วยการเก็บรักษาทรัพย์สินและหลักทรัพย์
  ชำระราคาและส่งมอบหลักทรัพย์ การติดตามสิทธิประโยชน์ต่างๆ ในทรัพย์สินของลูกค้า อันได้แก่
  กองทุนสำรองเลี้ยงชีพ กองทุนส่วนบุคคล บุคคลธรรมดา และนิติบุคล
  ตลอดจนการรับรองมูลค่าทรัพย์สินสุทธิให้กับกองทุนสำรองเลี้ยงชีพ

  ณ วันที่ 31 ธันวาคม 2551 กลุ่มทิสโก้มีสินเชื่อธุรกิจ 19,488.08 ล้านบาท (คิดเป็นร้อยละ
  18.9 ของสินเชื่อรวม) เพิ่มขึ้นร้อยละ 24.8 จาก 15,616.55 ล้านบาท ณ วันที่ 31 ธันวาคม
  2550 โดยมีรายละเอียดดังนี้

+---------------------+----------+-----+----------+-----+-----------+
| ประเภทธุรกิจ          | ณ วันที่ 31 |     | ณ วันที่ 31 |     | อัตราการ   |
|                     | ธันวาคม   |     | ธันวาคม   |     | เปลี่ยนแปลง |
|                     | 2550     |     | 2551     |     |           |
|                     |          |     |          |     | (ร้อยละ)   |
+---------------------+----------+-----+----------+-----+-----------+
|                     | ล้านบาท   | ร้อ  | ล้านบาท   | ร้อ  |           |
|                     |          | ยละ |          | ยละ |           |
+---------------------+----------+-----+----------+-----+-----------+
| การผลิตและการพาณิชย์   | 7,821.51 | 9.1 | 7,342.21 | 7.1 | (6.1)     |
+---------------------+----------+-----+----------+-----+-----------+
| อสังห                | 5,041.33 | 5.8 | 8,807.72 | 8.5 | 74.7      |
| าริมทรัพย์และการก่อสร้าง |          |     |          |     |           |
+---------------------+----------+-----+----------+-----+-----------+
| สา                  | 2,648.16 | 3.1 | 3,212.80 | 3.1 | 21.3      |
| ธารณูปโภคและการบริการ |          |     |          |     |           |
+---------------------+----------+-----+----------+-----+-----------+
| สินเชื่อธุรกิจอื่นๆ        | 105.55   | 0.1 | 125.35   | 0.1 | 18.8      |
+---------------------+----------+-----+----------+-----+-----------+
| รวมสินเชื่อธุรกิจ        | 1        | 1   | 1        | 1   | 24.8      |
|                     | 5,616.55 | 8.1 | 9,488.07 | 8.9 |           |
+---------------------+----------+-----+----------+-----+-----------+
| สินเชื่อเช่าซื้อ          | 6        | 7   | 7        | 7   | 19.5      |
|                     | 4,684.40 | 4.8 | 7,287.11 | 5.0 |           |
+---------------------+----------+-----+----------+-----+-----------+
| สินเชื่อเพื่อการเคหะ     | 1,887.89 | 2.2 | 1,706.03 | 1.7 | (9.6)     |
+---------------------+----------+-----+----------+-----+-----------+
| รวมสินเชื่อรายย่อย      | 6        | 7   | 7        | 7   | 18.7      |
|                     | 6,572.29 | 7.0 | 8,993.14 | 6.6 |           |
+---------------------+----------+-----+----------+-----+-----------+
| อื่นๆ                 | 4,231.56 | 4.9 | 4,628.50 | 4.5 | 9.4       |
+---------------------+----------+-----+----------+-----+-----------+
| รวมของกลุ่มทิสโก้       | 8        | 10  | 10       | 10  | 19.3      |
|                     | 6,420.41 | 0.0 | 3,109.71 | 0.0 |           |
+---------------------+----------+-----+----------+-----+-----------+

  กลุ่มลูกค้าและช่องทางการจำหน่าย

กลุ่มลูกค้าเป้าหมายเป็นกลุ่มลูกค้าเดิมที่มีความสัมพันธ์กับธนาคารมานาน
และกลุ่มลูกค้าใหม่จากภาคธุรกิจสำคัญที่ช่วยในการผลักดันเศรษฐกิจของประเทศ
และได้รับการสนับสนุนจากภาครัฐ เช่น การลงทุน อุตสาหกรรมที่เกี่ยวข้องกับยานยนต์/ชิ้นส่วน
การเกษตรและการแปรรูปอาหาร การขนส่งและระบบลอจิสติกส์ และอุตสาหกรรมปิโตรเคมี เป็นต้น
นอกจากนี้ยังให้ความสำคัญกับสาธารณูปโภคพื้นฐาน เช่น พลังงาน อสังหาริมทรัพย์
การก่อสร้างและวัสดุก่อสร้าง และสาธารณูปโภคที่มีการพัฒนาอย่างต่อเนื่อง

ธนาคารทิสโก้ให้บริการสินเชื่อธุรกิจผ่านสำนักงานใหญ่ในกรุงเทพฯ และสาขาในต่างจังหวัด
ปัจจุบันเจ้าหน้าที่การตลาดของธนาคารจะติดต่อกับกลุ่มลูกค้าโดยตรง
หรือในบางกรณีลูกค้าที่สนใจอาจติดต่อธนาคารก็ได้ นอกจากนี้
ธนาคารยังมีการประชาสัมพันธ์ผ่านทางสื่อโฆษณาต่างๆ เช่น วิทยุ สื่อสิ่งพิมพ์ อินเตอร์เน็ต เป็นต้น

  3.2 บริการธุรกิจจัดการการเงิน (Cash Management Services)

ธุรกิจบริการจัดการการเงิน ดำเนินการโดยธนาคารทิสโก้ คือ
บริการในด้านการบริหารกระแสเงินสดรับและกระแสเงินสดจ่ายสำหรับลูกค้ากลุ่มธุรกิจ
ซึ่งจะช่วยลูกค้าเพิ่มประสิทธิภาพในการทำงานและลดต้นทุนค่าใช้จ่ายในการบริการจัดการของธุรกิจ
ประกอบด้วย การบริการ 3 กลุ่มหลัก คือ กลุ่มบริการรับเงิน (TISCO Collection)
กลุ่มบริการด้านการจ่ายเงิน (TISCO Payment) กลุ่มบริการด้านการบริหารสภาพคล่อง (TISCO
Liquidity Management) นอกจากนี้ ธนาคารยังมีบริการธนาคารอิเล็กทรอนิกส์ (TISCO
E-Cash Management) เพื่ออำนวยความสะดวกลูกค้าสำหรับทำธุรกรรมและเรียกดูข้อมูลต่างๆ

  3.3 บริการวาณิชธนกิจ (Investment Banking)

บริการวาณิชธนกิจ ดำเนินการโดย บล. ทิสโก้
ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้ประกอบธุรกิจที่ปรึกษาทางการเงิน
และได้รับใบอนุญาตจากกระทรวงการคลังให้ประกอบธุรกิจการจัดจำหน่ายหลักทรัพย์
โดยมีทีมงานมืออาชีพซึ่งมีประสบการณ์ความเชี่ยวชาญในอุตสาหกรรมที่หลากหลาย
รวมทั้งมีความรู้ด้านตลาดเงินตลาดทุนทั้งในและต่างประเทศที่จะให้บริการทั้งด้านการออกและเสนอขายหลักทรัพย์
การเป็นที่ปรึกษาการเงิน การควบรวมกิจการ การปรับปรุงโครงสร้างทางการเงิน
การศึกษาความเป็นไปได้ของโครงการ และการประเมินมูลค่ากิจการ เป็นต้น

ในปี 2551 บล.ทิสโก้ ทำหน้าที่เป็นผู้จัดจำหน่ายหุ้นกู้ จำนวน 3 บริษัท ได้แก่ หุ้นกู้ของ บมจ.
การบินไทย บมจ. ปตท.เคมิคอลและบมจ.อิออน ธนสินทรัพย์ (ไทยแลนด์)
และเป็นผู้จัดจำหน่ายหุ้นทุนจำนวน 2 บริษัท ได้แก่หุ้นสามัญของ บมจ. เอสโซ่ (ประเทศไทย) และ
บมจ. น้ำประปาไทย

นอกจากนี้ ในปี 2551 บล.
ทิสโก้เป็นหนึ่งในผู้ริเริ่มให้บริการที่ปรึกษาในส่วนที่เกี่ยวข้องกับโครงการกลไกการพัฒนาที่สะอาด
(Clean Development Mechanism: CDM) เพื่อรองรับการทำธุรกิจที่เกี่ยวกับคาร์บอนเครดิต
อันเป็นการซื้อขายสิทธิในการปล่อยก๊าซคาร์บอน โดยบล.
ทิสโก้มีบริการที่ปรึกษาโครงการลดการปล่อยก๊าซเรือนกระจก และนายหน้าซื้อ-ขายคาร์บอนเครดิต
(Certified Emission Reduction-CERs)
ให้แก่องค์กรที่ต้องการสร้างมูลค่าเพิ่มให้ธุรกิจของตนอย่างครบวงจร คือ
บริการให้คำปรึกษาในด้านการวางแผนโครงการ ขออนุมัติโครงการ
ไปจนถึงการให้บริการเงินกู้โครงการ (Project Financing)
โดยเป้าหมายลูกค้าในเบื้องต้นคือกลุ่มธุรกิจอุตสาหกรรมขนาดใหญ่

  3.4 บริการนายหน้าซื้อขายหลักทรัพย์ประเภทสถาบัน (Institutional Brokerage)

บริการนายหน้าซื้อขายหลักทรัพย์ประเภทสถาบัน ดำเนินการโดย บล. ทิสโก้
ซึ่งเป็นสมาชิกหมายเลข 2 ของตลาดหลักทรัพย์แห่งประเทศไทย
โดยมีสำนักงานใหญ่ในกรุงเทพมหานครเป็นช่องทางการให้บริการ ในปี 2551 บล. ทิสโก้
มีส่วนแบ่งตลาดในการให้บริการนายหน้าซื้อขายหลักทรัพย์ประเภทสถาบันร้อยละ 3.8
แบ่งเป็นส่วนแบ่งตลาดสถาบันในประเทศร้อยละ 5.1 และสถาบันต่างประเทศร้อยละ 3.3
ซึ่งลดลงจากปีก่อนหน้า อย่างไรก็ตาม
บริษัทใช้กลยุทธ์ในเชิงรุกทั้งด้านการตลาดและการขายอย่างต่อเนื่อง โดยบล.
ทิสโก้ร่วมมือกับพันธมิตรทางธุรกิจ Sacombank Securities Co.,
Ltd.แห่งประเทศเวียดนามจัดกิจกรรม Vietnam Corporate Day
โดยนำบริษัทจดทะเบียนชั้นนำของประเทศเวียดนามมาพบปะให้ข้อมูลแก่นักลงทุนสถาบันในประเทศ
และการจัดกิจกรรม Thailand Corporate Day ในประเทศสิงค์โปร์
โดยนำบริษัทจดทะเบียนชั้นนำของประเทศไปพบปะให้ข้อมูลแก่นักลงทุนต่างประเทศทั่วโลก
นอกจากนี้บริษัทยังพัฒนาผลงานวิจัยที่มี คุณภาพสูงอย่างต่อเนื่อง ซึ่งเป็นที่ยอมรับจากนักลงทุนทั่วไป

ตารางแสดงข้อมูลธุรกิจหลักทรัพย์ประเภทลูกค้าสถาบันของ บล. ทิสโก้

(หน่วย: ล้านบาท)

  ---------------------------------------- ------------ ------------ ------------
  ข้อมูลธุรกิจหลักทรัพย์ประเภทลูกค้าสถาบัน           ปี 2549       ปี 2550       ปี 2551

  มูลค่าการซื้อขายหลักทรัพย์ประเภทลูกค้าสถาบัน       165,321.21   156,897.61   118,765.66

  - ลูกค้าสถาบันในประเทศ                      68,528.21    66,809.13    55,192.13

  - ลูกค้าสถาบันต่างประเทศ                     96,792.99    90,088.48    63,573.53

  มูลค่าการซื้อขายหลักทรัพย์แยกตามลักษณะการซื้อขาย                             

  - ลูกค้าประเภทบัญชีเงินสด (Cash Account)                                

  ส่งคำสั่งซื้อผ่านทาง Internet                  3,392.55     2,752.49     2,764.49

  ส่งคำสั่งซื้อผ่านทางเจ้าหน้าที่การตลาด             161,928.65   154,145.12   116,001.17

  ส่วนแบ่งการตลาดรวมของบริษัท ^(/1) (ร้อยละ)    3.2          3.0          2.7

  ส่วนแบ่งตลาดของลูกค้าสถาบัน (ร้อยละ)           4.5          3.8          3.3

  - ลูกค้าสถาบันในประเทศ                      7.4          5.1          4.1

  - ลูกค้าสถาบันต่างประเทศ                     3.6          3.3          2.8
  ---------------------------------------- ------------ ------------ ------------

  ^(/1) รวมทั้งตลาดหลักทรัพย์ และตลาดหลักทรัพย์ใหม่

  ที่มา: บริษัทหลักทรัพย์ทิสโก้ จำกัด

4. บริหารเงินและการลงทุน (Corporate Investment)

หน่วยงานการบริหารเงินเป็นส่วนงานหนึ่งของธนาคารทิสโก้
ทำหน้าที่บริหารสินทรัพย์และหนี้สินของธนาคารซึ่งครอบคลุมการจัดหาเงินทุนจากสถาบันการเงินทั้งในและต่างประเทศ
และการลงทุนในหลักทรัพย์และตราสารหนี้
เพื่อให้ได้รับผลตอบแทนสูงสุดภายใต้กลยุทธ์และนโยบายการควบคุมความเสี่ยงของธนาคารและกฎระเบียบของทางการที่เกี่ยวข้อง
โดยรวมถึงการจัดสภาพคล่องให้สอดคล้องกับกฎระเบียบของธนาคารแห่งประเทศไทย

สำหรับตราสารหนี้ ธนาคารทิสโก้มีการลงทุนในตราสารหนี้ทั้งระยะสั้นและระยะยาว
รวมทั้งยังมีการลงทุนในหลักทรัพย์ประเภทตราสารทุน
ทั้งที่เป็นหลักทรัพย์จดทะเบียนในตลาดหลักทรัพย์ และหลักทรัพย์ที่ไม่ได้จดทะเบียน
นโยบายการลงทุนของกลุ่มทิสโก้ จะเน้นการลงทุนระยะยาวในหุ้นของบริษัทที่มีปัจจัยพื้นฐานดี
และมีราคาเหมาะสม โดยเป็นการลงทุนเพื่อเงินปันผลและกำไรจากส่วนต่างของราคา

มูลค่าเงินลงทุนในตราสารหนี้และตราสารทุนของกลุ่มทิสโก้ ณ วันที่ 31 ธันวาคม 2551 เท่ากับ
4,769.11 ล้านบาท ลดลงร้อยละ 17.5 จาก 5,780.56 ล้านบาท ณ วันที่ 31 ธันวาคม 2550

ในส่วนงานของ บล. ทิสโก้
มีการประกอบธุรกรรมค้าหลักทรัพย์เพื่อบัญชีของบริษัทเองในหลักทรัพย์ประเภทตราสารหนี้และตราสารทุน
โดยมีวัตถุประสงค์หลักเพื่อกำไรจากส่วนต่างของราคา อย่างไรก็ตาม
ธุรกรรมค้าหลักทรัพย์มีสัดส่วนของธุรกิจที่ไม่สูงนัก
เนื่องจากบริษัทมีนโยบายที่จะเน้นการลงทุนในระยะยาวมากกว่า
ทั้งนี้การค้าหลักทรัพย์จะมีธุรกรรมเมื่อภาวะตลาดเอื้ออำนวยและมีโอกาสในการทำกำไรในช่วงสั้น
โดยบริษัทยังคงยึดหลักการซื้อขายเฉพาะหลักทรัพย์ของบริษัทที่มีผลการดำเนินงานและปัจจัยพื้นฐานที่ดี
เพื่อเป็นการลดความเสี่ยงด้านการตลาด

  5. บริหารส่วนกลาง (Corporate Function)

หน่วยงานด้านการกำกับดูแลและหน่วยงานสนับสนุนส่วนกลางจะรวมศูนย์ที่บริษัท
โดยบริษัทย่อยต้องใช้บริการด้านงานกำกับดูแลและงานสนับสนุนของบริษัท (Outsourcing)
ตามรายละเอียดดังต่อไปนี้

-   บริหารความเสี่ยง วางแผนและงบประมาณ บัญชี ระบบบัญชีและการเงิน
    บริหารข้อมูลและสารสนเทศองค์กร วิจัยข้อมูลลูกค้า

-   พัฒนาผลิตภัณฑ์และช่องทางการตลาด เพิ่มผลผลิตและบริหารความเสี่ยงด้านการปฏิบัติการ

-   เลขานุการบริษัท กฎหมาย ธุรการสำนักงาน นักลงทุนสัมพันธ์

-   ทรัพยากรบุคคลและพัฒนาองค์กร

-   นิเทศสัมพันธ์

-   กำกับและควบคุมภายใน

-   ตรวจสอบภายใน

นอกจากนี้ บริษัทจะมีการจัดตั้งหน่วยงานเพื่อควบคุมดูแลนโยบายด้านการลงทุน
และนโยบายด้านเทคโนโลยีสารสนเทศของกลุ่มทิสโก้

3.2 การตลาดและภาวะการแข่งขัน

3.2.1 ธุรกิจธนาคารพาณิชย์

  (1) ลักษณะตลาด

  เงินฝาก

สำหรับ ปี 2551 เงินฝากของระบบธนาคารพาณิชย์ไทย[5] เพิ่มขึ้นร้อยละ 9.9 จากสิ้นปีที่ผ่านมา
เนื่องจากธนาคารพาณิชย์ในประเทศมีการแข่งขันระดมเงินฝากทั้งในระยะสั้นและระยะยาว
เพื่อรองรับผลกระทบจากพระราชบัญญัติสถาบันประกันเงินฝาก
และการออกเงินฝากประจำอัตราดอกเบี้ยสูงเพื่อช่วยบรรเทาปัญหาเงินเฟ้อในช่วงไตรมาส 3 ของปี
2551 ทั้งนี้ ณ สิ้นปี 2551 อัตราดอกเบี้ยเงินฝากประจำ 3 เดือนเฉลี่ยของ 5
ธนาคารพาณิชย์ขนาดใหญ่ปรับลดลงมาอยู่ที่ร้อยละ 1.58 จากร้อยละ 2.15 ณ สิ้นปี 2550

ทั้งนี้ เงินฝากในระบบธนาคารพาณิชย์ไทย ณ สิ้นเดือนธันวาคม 2551 มียอดคงค้างทั้งสิ้น
6,485,616.41 ล้านบาท เพิ่มขึ้นจากสิ้นปี 2551 ร้อยละ 9.9 โดยเงินฝากของธนาคารทิสโก้[6]
มียอดคงค้างทั้งสิ้น 98,903.97 ล้านบาท เพิ่มขึ้นจากสิ้นปี 2550 ร้อยละ 50.6

ตารางแสดงความเคลื่อนไหวของอัตราดอกเบี้ยเฉลี่ยของธนาคารพาณิชย์ไทย

(หน่วย : ร้อยละต่อปี)

  -------------------------------- ------------ ------------ ------------
                                   ปี 2549       ปี 2550       ปี 2551

  ดอกเบี้ยเงินให้สินเชื่อ (MLR) ^(/1)     7.750        6.920        6.800

  ดอกเบี้ยเงินฝากประจำ 3 เดือน ^(/1)   3.95         2.15         1.58
  -------------------------------- ------------ ------------ ------------

  ^(/1) อัตราดอกเบี้ยเฉลี่ย ณ สิ้นระยะเวลาของธนาคารขนาดใหญ่ 5 แห่ง คือ
  ธนาคารกรุงเทพ จำกัด (มหาชน) ธนาคารไทยพาณิชย์ จำกัด (มหาชน) ธนาคารกรุงไทย
  จำกัด (มหาชน) ธนาคารกสิกรไทย จำกัด (มหาชน) และธนาคารกรุงศรีอยุธยา จำกัด
  (มหาชน)

  เงินให้สินเชื่อ

ธุรกิจเช่าซื้อรถยนต์จะเติบโตตามการขยายตัวของตลาดรถยนต์
ซึ่งยอดจำหน่ายรถยนต์ในประเทศมีการชะลอตัวตั้งแต่สิ้นปี 2549 โดยในปี 2551
ยอดจำหน่ายรถยนต์ในประเทศลดลงร้อยละ 2.8 จาก 631,251 คัน ในปี 2550 เป็น 614,078
คัน ในปี 2551 ทั้งนี้ สัดส่วนรถยนต์ใหม่ในปี 2551 แบ่งเป็นรถยนต์นั่งร้อยละ 38.9
และรถยนต์เพื่อการพาณิชย์ร้อยละ 61.1

ณ สิ้นเดือนธันวาคม 2551 ยอดคงค้างสินเชื่อในระบบธนาคารพาณิชย์ไทย[7]มีจำนวน
5,815,275.78 ล้านบาท เติบโตขึ้นจากสิ้นปี 2550 ร้อยละ 12.8
โดยเงินให้สินเชื่อของธนาคารทิสโก้มีจำนวน 99,926.45 ล้านบาท เติบโตขึ้นจากสิ้นปี 2550
ร้อยละ 25.1

ตารางแสดงยอดขายรถยนต์ในประเทศไทย ตั้งแต่ปี 2545-ปี 2551

  ------------------ --------- --------- --------- --------- --------- --------- ---------
  หน่วย : คัน          ปี 2545    ปี 2546    ปี 2547    ปี 2548    ปี 2549    ปี 2550    ปี 2551

  รถยนต์นั่ง            126,253   179,005   209,110   188,211   195,458   182,767   238,990

  รถยนต์เพื่อการพาณิชย์   283,009   354,171   419,155   515,050   486,705   448,484   375,088

  รวม                409,262   533,176   628,265   703,261   682,163   631,251   614,078
  ------------------ --------- --------- --------- --------- --------- --------- ---------

ที่มา : สถาบันยานยนต์

  (2) สภาพการแข่งขัน

ในปี 2551 ธุรกิจธนาคารพาณิชย์ไทยยังคงมีการขยายตัวอย่างแข็งแกร่ง
แม้ภาวะเศรษฐกิจไทยมีทิศทางชะลอตัวลงจากปัจจัยลบด้านต่างๆ
ทั้งจากปัญหาความผันผวนของอัตราเงินเฟ้อ ปัญหาความไม่แน่นอนทางการเมืองในประเทศ
และปัญหาวิกฤตเศรษฐกิจในประเทศสหรัฐอเมริกาที่ขยายตัวส่งผลกระทบในทางลบไปยังเศรษฐกิจทั่วโลก
จากปัจจัยลบดังกล่าวทำให้นักลงทุนและผู้บริโภคขาดความเชื่อมั่น
และส่งผลกระทบต่อการขยายตัวของธุรกิจธนาคารพาณิชย์ในช่วงไตรมาส 4 ทั้งนี้ ณ สิ้นปี 2551
มีธนาคารพาณิชย์ที่จดทะเบียนในประเทศไทยจำนวน 18 แห่ง
และมีสาขาธนาคารต่างประเทศจำนวน 16 แห่ง

ในด้านภาวะการแข่งขันของตลาดสินเชื่อโดยรวมยังคงมีความรุนแรง
โดยเฉพาะตลาดสินเชื่อเช่าซื้อยังคงเน้นการแข่งขันกันในด้านราคาและเงื่อนไขการให้เช่าซื้อ เช่น
เงินดาวน์ ระยะเวลาการผ่อนชำระ
คู่แข่งส่วนใหญ่เป็นบริษัทในเครือธนาคารและธนาคารพาณิชย์ขนาดใหญ่
ซึ่งมีความได้เปรียบในด้านต้นทุนเงินทุนในภาวะอัตราดอกเบี้ยในช่วงขาลง
ส่วนภาวะการแข่งขันด้านเงินฝาก
ธนาคารพาณิชย์หลายแห่งมีการระดมเงินฝากทั้งระยะสั้นและระยะยาวอย่างต่อเนื่อง
เพื่อรองรับการบังคับใช้พระราชบัญญัติสถาบันคุ้มครองเงินฝาก ในส่วนของสินเชื่อธุรกิจ
ธนาคารทิสโก้มุ่งเน้น กลยุทธ์การสร้างคุณภาพสินเชื่อ
และลดหนี้ที่ไม่ก่อให้เกิดรายได้ลงโดยมุ่งการปรับโครงสร้างหนี้
และเตรียมพร้อมที่จะรองรับตลาดที่อาจมีแนวโน้มชะลอตัวในปีถัดไป
โดยเน้นการแข่งขันด้านคุณภาพมากกว่าด้านปริมาณ
และการขยายฐานลูกค้าอย่างมีคุณภาพโดยอาศัยประสบการณ์ในการดำเนินธุรกิจกว่า 40 ปี
ระบบการปฏิบัติการและการบริหารที่มีประสิทธิภาพ
และการให้บริการที่ดีเพื่อสามารถตอบสนองความต้องการที่หลากหลายและการรักษาความสัมพันธ์อันดีกับลูกค้า

สภาพการแข่งขันในธุรกิจเช่าซื้อรถยนต์ สามารถแบ่งกลุ่มผู้ประกอบการให้เช่าซื้อเป็น 2 กลุ่ม
คือ 1) กลุ่มบริษัทลีสซิ่งและสถาบันการเงินต่างๆ และ 2)
กลุ่มบริษัทในเครือของผู้ผลิตและจำหน่ายรถยนต์ รวมทั้งสิ้นประมาณ 10 ราย
การเช่าซื้อรถยนต์มีการแข่งขันที่ทวีความรุนแรงขึ้น
โดยมีบางบริษัทใช้กลยุทธ์ด้านราคาที่เน้นการลดดอกเบี้ยเช่าซื้อ ลดอัตราส่วนเงินดาวน์
และระยะเวลาเช่าซื้อที่ยาวขึ้น เพื่อดึงดูดลูกค้าเป็นหลัก ในส่วนของธนาคารทิสโก้
และบริษัทย่อยในกลุ่ม
ได้มุ่งเน้นการขยายฐานลูกค้าด้วยการเสนอบริการที่ดีมีคุณภาพและการรักษาความสัมพันธ์ที่ดีกับผู้จำหน่ายรถยนต์
(Dealer) โดยจะลดดอกเบี้ยตามตลาดเพียงเพื่อรักษาฐานลูกค้า ซึ่งในปี 2551 นี้
กลุ่มทิสโก้ได้ปรับสัดส่วนการให้เช่าซื้อรถมือสองให้เพิ่มขึ้น เพื่อให้ได้ผลตอบแทนเฉลี่ยสูงขึ้น

ถึงแม้ว่าการแข่งขันของธุรกิจมีความรุนแรงยิ่งขึ้น
เนื่องจากมีคู่แข่งเพิ่มขึ้นจากกลุ่มธนาคารภายใต้แผนพัฒนาระบบสถาบันการเงินที่ประกาศโดยธนาคารแห่งประเทศไทยในปี
2547 ซึ่งอนุญาตให้ธนาคารพาณิชย์ประกอบธุรกิจเช่าซื้อได้
กลุ่มทิสโก้คาดว่าจำนวนคู่แข่งขันจะไม่เพิ่มขึ้นอย่างมีนัยสำคัญ
เนื่องจากธนาคารพาณิชย์ส่วนใหญ่ประกอบธุรกิจเช่าซื้อผ่านบริษัทในเครืออยู่แล้ว ทั้งนี้
ด้วยประสบการณ์ที่ยาวนานของกลุ่มทิสโก้ ประกอบกับการมีความสัมพันธ์ที่ดีกับผู้แทนขาย
ความสามารถในการบริหารต้นทุนที่มีประสิทธิผล และความชำนาญในการบริหารความเสี่ยง
รวมทั้งมีฐานข้อมูลของลูกค้าที่กว้างขวาง ทำให้กลุ่มทิสโก้มีศักยภาพในการแข่งขัน
และเชื่อมั่นว่าจะสามารถรักษาความเป็นผู้นำหนึ่งในสามอันดับแรกของธุรกิจเช่าซื้อได้ต่อไป

3.2.2 ธุรกิจหลักทรัพย์

  (1) ลักษณะตลาด

ในปี 2551 ดัชนีตลาดหลักทรัพย์แห่งประเทศไทยมีการปรับตัวลดลงจาก 858.10 จุด ณ สิ้นปี 2550
เป็น 449.96 จุด ณ สิ้นปี 2551 โดยมูลค่าการซื้อขายหลักทรัพย์เฉลี่ยต่อวันลดลงจาก 17,097.05
ล้านบาท ในปี 2550 เป็น 15,869.94 ล้านบาท ในปี 2551 ทั้งนี้
เป็นผลจากความผันผวนของระบบการเงินโลก ปัญหาการเมืองภายในประเทศ
ส่งผลให้นักลงทุนทั้งใน และต่างประเทศขาดความเชื่อมั่นในการลงทุน

ตารางสรุปภาวะตลาดหลักทรัพย์แห่งประเทศไทย

+----------------------------------+-----------+-----------+-----------+
|   หน่วย : ล้านบาท                  |   ปี 2549  |   ปี 2550  |   ปี 2551  |
+==================================+===========+===========+===========+
|   ดัชนีตลาดหลักทรัพย์ ณ วันสิ้นงวด (จุด)  |   679.84  |   858.10  |   449.96  |
+----------------------------------+-----------+-----------+-----------+
|   มูลค่าหลักทรัพย์ตามราคาตลาด         |           |           |           |
|                                  | 5,078,704 | 6,636,068 | 3,568,223 |
+----------------------------------+-----------+-----------+-----------+
|   มูลค่าการซื้อขายหลักทรัพย์            |           |           |           |
|                                  | 3,956,262 | 4,188,776 | 3,919,874 |
+----------------------------------+-----------+-----------+-----------+
|   มูลค่าการซื้อขายหลักทรัพย์เฉลี่ยต่อวัน    |   16,280  |   17,097  |   15,870  |
+----------------------------------+-----------+-----------+-----------+
|   อัตราเงินปันผลตอบแทน (ร้อยละ)      |   4.24    |   3.31    |   6.57    |
+----------------------------------+-----------+-----------+-----------+
|   อัตราส่วนราคาปิดต่อกำไรต่อหุ้น (เท่า)  |   9.44    |   17.03   |   7.01    |
+----------------------------------+-----------+-----------+-----------+
|   จำนวนบริษัทจดทะเบียนใน ต.ล.ท.     |   476     |   475     |   476     |
+----------------------------------+-----------+-----------+-----------+

  ที่มา : ตลาดหลักทรัพย์แห่งประเทศไทย

สำหรับสภาวะตลาดของบริการจัดการกองทุน ณ วันที่ 31 ธันวาคม 2551
กองทุนรวมมีมูลค่าสินทรัพย์สุทธิ 1,358,673.71 ล้านบาท โดยลดลงร้อยละ 15.7 จากสิ้นปี 2550
ในขณะที่กองทุนส่วนบุคคลมีมูลค่าสินทรัพย์สุทธิ 168,276.96 ล้านบาท โดยลดลงร้อยละ 4.1
และกองทุนสำรองเลี้ยงชีพมีมูลค่าสินทรัพย์สุทธิ 465,296.44 ล้านบาท
โดยมีอัตราการเติบโตเพิ่มขึ้นร้อยละ 5.3 รายละเอียดของมูลค่าสินทรัพย์สุทธิ ณ วันที่ 31 ธันวาคม
2549 2550 และ 2551 มีดังต่อไปนี้

  (หน่วย : ล้านบาท)

  -------------------------- -------------- -------------- --------------
                             ณ วันที่ 31                      
                             ธันวาคม                        

  กองทุน                      ปี 2549         ปี 2550         ปี 2551

  กองทุนรวม                   1,040,478.25   1,610,892.87   1,358,673.71

  กองทุนส่วนบุคคล               147,327.78     175,480.71     168,276.96

  กองทุนสำรองเลี้ยงชีพ           386,656.94     441,720.26     465,296.44
  -------------------------- -------------- -------------- --------------

  ที่มา: บริษัทหลักทรัพย์จัดการกองทุน ทิสโก้ จำกัด

  (2) สภาพการแข่งขัน

ในปี 2551 มีบริษัทที่ประกอบธุรกิจนายหน้าซื้อขายหลักทรัพย์อยู่ถึง 41 บริษัท
ทำให้มีการแข่งขันที่รุนแรงเพื่อรักษาและขยายส่วนแบ่งตลาด และการปรับตัวของธุรกิจ
เพื่อรองรับการเปิดเสรีค่าธรรมเนียมซื้อขายหลักทรัพย์ในปี 2555
โดยมีดำเนินกลยุทธ์การแข่งขันเพิ่มรายได้ในช่องทางอื่นนอกเหนือจากค่าธรรมเนียมซื้อขาย อาทิ
การเป็นพันธมิตรทางธุรกิจกับบริษัทหลักทรัพย์ในประเทศเพื่อนบ้านเพื่อขยายตลาดธุรกิจวานิชธนกิจ
การทำสัญญาการเป็นนายหน้าซื้อขายหลักทรัพย์ในลักษณะคู่ค้า (Exclusive Partner)
กับบริษัทหลักทรัพย์ชั้นนำในต่างประเทศเพื่อเพิ่มส่วนแบ่งจากลูกค้าสถาบันต่างประเทศ
และการพัฒนาธุรกิจเพื่อเพิ่มรายได้จากบริการอื่น อาทิ การขยายบริการซื้อขายตราสารอนุพันธ์
บริการตัวแทนขายหน่วยลงทุน นอกจากนี้ จากภาวะการซื้อขายในตลาดหลักทรัพย์ฯ
ที่ค่อนข้างเบาบางทำให้บริษัทหลักทรัพย์หลายแห่งทำการลงทุนในบัญชีของบริษัท (Proprietary
Trading) เพื่อเพิ่มรายได้จากการลงทุน อย่างไรก็ตาม
การแข่งขันในด้านราคาถูกจำกัดด้วยอัตราค่าธรรมเนียมขั้นต่ำที่กำหนดโดยทางการ
ดังนั้นการแข่งขันจึงเน้นที่รูปแบบและคุณภาพของการให้บริการ ทั้งนี้ บล. ทิสโก้
เน้นกลุ่มลูกค้าที่ซื้อขายหลักทรัพย์ตามปัจจัยพื้นฐานเพื่อการลงทุนมากกว่ากลุ่มลูกค้าที่เน้นการเก็งกำไรในระยะสั้น
และพัฒนาบริการด้านอื่น เพื่อเป็นทางเลือกให้กับนักลงทุนมากยิ่งขึ้น

ในระหว่างปี 2551 มีบริษัทเข้าจดทะเบียนในตลาดหลักทรัพย์ฯ และตลาดหลักทรัพย์เอ็ม เอ ไอ
จำนวน 12 บริษัท ลดลงจาก 13 บริษัทในปี 2550 โดยมีมูลค่าการระดมทุน 18,764.30 ล้านบาท
เพิ่มขึ้นจาก 11,552.00 ล้านบาทในปี 2550 โดย บริษัท เอสโซ่ (ประเทศไทย) จำกัด
(มหาชน) มีมูลค่าการระดมทุนคิดเป็นกว่าร้อยละ 50 ของมูลค่าการระดมทุนทั้งหมด ทั้งนี้
ปัจจัยลบจากภาวะเศรษฐกิจชะลอตัวตั้งแต่ช่วงขึ้นปีหลังของปี 2551
และปัญหาความไม่แน่นอนทางการเมืองมีผลกระทบต่อการระดมทุนในตลาดทุนโดยตรง
ทำให้บริษัทที่จะเข้าจดทะเบียนในตลาดหลักทรัพย์แห่งประเทศไทย และตลาดหลักทรัพย์เอ็ม เอ ไอ
หลายแห่งได้ชะลอแผนการระดมทุนในปี 2551

สำหรับการแข่งขันในธุรกิจวาณิชธนกิจนั้น
มีบริษัทที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ในการให้บริการเป็นที่ปรึกษาทางการเงินจำนวน
77 บริษัท[8] ทำให้มีการแข่งขันที่รุนแรง ซึ่งส่วนใหญ่จะเน้นด้านคุณภาพของทีมงาน
ประสบการณ์และความเชี่ยวชาญในการให้บริการ
ความคิดริเริ่มในการนำเสนอรูปแบบตราสารทางการเงินใหม่ๆ
ตลอดจนการสร้างความสัมพันธ์อันดีกับลูกค้าในระยะยาว

สำหรับบริการจัดการกองทุน ในปัจจุบันมีจำนวนคู่แข่งขันที่อยู่ในธุรกิจจัดการกองทุนทั้งหมด 30 ราย
ประกอบด้วย บริษัทหลักทรัพย์จัดการกองทุน ธนาคารพาณิชย์ บริษัทหลักทรัพย์ และบริษัทประกันภัย
ในปี 2551 ธุรกิจหลักทรัพย์จัดการกองทุนยังคงมีการแข่งขันที่รุนแรง
แม้บรรยากาศการลงทุนจะได้รับผลกระทบจากปัญหาเศรษฐกิจโลกชะลอตัว
และการปรับตัวลดลงของตลาดทุนทั่วโลก อย่างไรก็ตาม
การบังคับใช้พระราชบัญญัติสถาบันประกันเงินฝาก
เป็นปัจจัยที่มีผลกระทบในเชิงบวกต่อธุรกิจหลักทรัพย์จัดการกองทุน
ซึ่งทำให้มีเม็ดเงินเข้ามาลงทุนในธุรกิจกองทุนรวมมากขึ้น

ในด้านการแข่งขันของผลิตภัณฑ์กองทุนรวม
บริษัทหลักทรัพย์จัดการกองทุนมีการแข่งขันกันออกกองทุนต่างๆ
โดยเน้นกองทุนที่มีนโยบายลงทุนในต่างประเทศ กองทุนที่ลงทุนในสินค้าโภคภัณฑ์ เช่น น้ำมัน
ทองคำและสินค้าเกษตร และกองทุนตราสารหนี้ภาครัฐในต่างประเทศ นอกจากนี้
ยังมีนำเสนอกองทุนที่มีนโยบายลงทุนในเครดิตลิงค์โน๊ต (Credit Linked Note)
เพื่อเพิ่มทางเลือกในการลงทุนให้กับลูกค้า

ในส่วนของธุรกิจกองทุนสำรองเลี้ยงชีพ
มีการประกาศใช้พระราชบัญญัติกองทุนสำรองเลี้ยงชีพฉบับใหม่
โดยอนุญาตให้หนึ่งกองทุนสามารถมีได้หลายนโยบายการลงทุน
โดยสนับสนุนให้ลูกค้าของบริษัทหลักทรัพย์จัดการกองทุนมีการจัดทำ Employee's choice
เพื่อให้สมาชิกกองทุนสำรองเลี้ยงชีพสามารถเลือกนโยบายลงทุนได้ตรงกับความต้องการ ทั้งนี้
ภายใต้นโยบายหลักของกลุ่มทิสโก้ซึ่งมุ่งเน้นการสร้างความพึงพอใจสูงสุดแก่ลูกค้า บลจ.ทิสโก้
เน้นกลยุทธ์การสร้างผลตอบแทนสูงสุดในระดับความเสี่ยงที่เหมาะสมกับลูกค้าแต่ละกลุ่ม
และการนำนวัตกรรมทางการเงินมาใช้ในการพัฒนาผลิตภัณฑ์การลงทุน ภายใต้การกำกับดูแลที่ดี

3.3 การจัดหาผลิตภัณท์และบริการ

3.3.1 ธุรกิจธนาคารพาณิชย์ ดำเนินการโดยธนาคารทิสโก้

  (1) แหล่งที่มาของเงินทุน

นอกจากเงินกองทุนของกลุ่มทิสโก้แล้ว แหล่งที่มาของเงินทุนส่วนใหญ่ได้จากการระดมทุนจากเงินฝาก
รายการระหว่างธนาคารและตลาดเงิน เงินกู้ยืมทั้งที่เป็นเงินกู้ยืมระยะสั้น และเงินกู้ยืมระยะยาว
โดยแหล่งที่มาของเงินทุนมีรายละเอียดดังต่อไปนี้

ตารางแสดงแหล่งที่มาของเงินทุน

  (หน่วย : ล้านบาท)

  ------------------------------- ------------ ------------- -------------
  แหล่งเงินทุน                       ปี 2549       ปี 2550        ปี 2551

  เงินฝาก[9]                       66,288.14    68,458.96     100,591.04

  เงินกู้ยืมระยะยาว                   361.70       8,005.05      4,899.30

  รายการระหว่างธนาคารและตลาดเงิน    2,156.98     5,852.19      5,727.88

  หนี้สินอื่น                          3,291.74     4,263.29      8,318.18

  รวมแหล่งเงินทุนจากหนี้สิน             72,098.56    86,579.49     114,637.10

  เงินกองทุน                        12,682.86    12,373.60     11,536.04

  รวมแหล่งเงินทุน                    84,781.42    98,953.10     126,173.14
  ------------------------------- ------------ ------------- -------------

ทั้งนี้ ณ วันที่ 31 ธันวาคม 2551
ธนาคารมีรายการสินทรัพย์และหนี้สินแบ่งตามอายุของสัญญาได้ดังต่อไปนี้

  (หน่วย : ล้านบาท)

  ------------------------------ -------- -------- -------- -------- ------- ------- ------------ ---------
                                 เมื่อทวง                                      ไม่มี     หนี้ที่ไม่ก่อ      

  รายการ                         ถาม      0 – 3    3- 12    1-5 ปี    เกิน 5 ปี กำหนด   ให้เกิดรายได้   รวม
                                          เดือน     เดือน                                           

  สินทรัพย์ทางการเงิน                                                                                 

  เงินสด                          595      -        -        -        -       -       -            595

  รายการระหว่างธนาคารและตลาดเงิน   35       13,113   -        -        -       -       -            13,148

  หลักทรัพย์ซื้อโดยมีสัญญาขายคืน         -        -        -        -        -       -       -            -

  เงินลงทุน – สุทธิ                  678      2,115    827      735      1       103     -            4,459

  ลูกหนี้สำนักหักบัญชี                  -        -        -        -        -       -       -            -

  เงินให้สินเชื่อและลูกหนี้              2,762    9,433    21,644   61,432   3,130   -       3,241        101,642

                                 4,070    24,661   22,471   62,167   3,131   103     3,241        119,844

  หนี้สินทางการเงิน                                                                                   

  เงินฝาก                         14,093   30,060   12,820   1,825    78      -       -            58,876

  รายการระหว่างธนาคารและตลาดเงิน   855      1,071    716      1,310    -       -       -            3,952

  หนี้สินจ่ายคืนเมื่อทวงถาม             497      -        -        -        -       -       -            497

  เงินกู้ยืม                         3,383    30,401   6,168    4,974    1       -       -            44,927

  เจ้าหนี้สำนักหักบัญชี                 -        -        -        -        -       -       -            -

  เจ้าหนี้ธุรกิจหลักทรัพย์และสัญญา        -        -        -        -        -       -       -            -

  ซื้อขายล่วงหน้า                                                                                     

                                 18,828   61,532   19,704   8,109    79      -       -            108,252

  รายการนอกงบดุล                                                                                   

  การรับอาวัลตั๋วเงินและการค้ำประกัน                                                                     

  การกู้ยืม                         -        13       46       12       -       -       -            71

  ภาระผูกพันอื่น                     28       4,587    511      680      -       419     -            6,225
  ------------------------------ -------- -------- -------- -------- ------- ------- ------------ ---------

โปรดอ่านรายละเอียดเกี่ยวกับความเสี่ยงจากการไม่สอดคล้องกันของสินทรัพย์และหนี้สินในระยะสั้นตามอายุสัญญาในส่วนที่
2 หัวข้อที่ 1 ปัจจัยความเสี่ยง

  (2) การให้สินเชื่อ

-   นโยบายการให้สินเชื่อ

  สินเชื่อธุรกิจ

กลุ่มทิสโก้ (เฉพาะธนาคารทิสโก้และบริษัทย่อยที่มีการให้สินเชื่อ)
มีนโยบายที่จะเน้นการขยายตัวของสินเชื่อธุรกิจอย่างระมัดระวัง โดยในการอนุมัติสินเชื่อใหม่
ธนาคารจะพิจารณาถึงศักยภาพของธุรกิจ โอกาส ความสามารถในการชำระคืนหนี้ และหลักประกัน
ตลอดจนอัตราผลตอบแทนที่เหมาะสมกับความเสี่ยงของสินเชื่อแต่ละราย
กลุ่มทิสโก้จะเน้นการขยายตัวของสินเชื่อไปในตลาดที่มีความชำนาญ มีความเสี่ยงในระดับที่ยอมรับได้
และให้ผลตอบแทนที่เหมาะสม ในกรณีที่กลุ่มทิสโก้ต้องการเข้าสู่ตลาดสินเชื่อใหม่
กลุ่มทิสโก้จะทำการวิเคราะห์ถึงโอกาสและปัจจัยความเสี่ยงต่างๆ อย่างทั่วถึงก่อน

นโยบายหลักประกันแตกต่างกันตามประเภทของสินเชื่อ
โดยกลุ่มทิสโก้มีระบบการบริหารหลักประกันที่รัดกุม
มีกลไกที่ใช้ในการรักษาระดับมูลค่าของหลักประกันให้อยู่ตามเงื่อนไข
เพื่อควบคุมความเสี่ยงจากความเสียหายที่อาจเกิดขึ้น อย่างไรก็ตาม
กลุ่มทิสโก้อาจพิจารณาให้สินเชื่อแบบไม่มีหลักประกันกับผู้กู้ที่มีความน่าเชื่อถือสูงเป็นรายๆ ไป
ในการประเมินมูลค่าหลักประกัน
กลุ่มทิสโก้ได้กำหนดให้มีการประเมินราคาทรัพย์สินที่ใช้เป็นหลักประกันโดยผู้ประเมินราคาอิสระหรือหน่วยประเมินราคาทรัพย์สินของธนาคารก่อนการเบิกใช้วงเงินกู้
รวมทั้งมีการทบทวนราคาประเมินอย่างสม่ำเสมอ
โดยกลุ่มมีคณะอนุกรรมการประเมินราคาหลักประกัน
ทำหน้าที่รับผิดชอบในการอนุมัติการประเมินราคาหลักประกันโดยผู้ประเมินราคาภายในและผู้ประเมินราคาอิสระ
ตามนโยบายของกลุ่มที่ได้วางไว้ภายใต้หลักเกณฑ์ของธนาคารแห่งประเทศไทยและหน่วยงานอื่นที่เกี่ยวข้อง

ในการให้สินเชื่อลูกค้าแต่ละราย
กลุ่มทิสโก้มีขั้นตอนและหลักเกณฑ์การพิจารณาคุณสมบัติของลูกค้าที่ชัดเจนรัดกุมเพื่อให้ได้ลูกค้าที่มีคุณภาพ
ในขณะเดียวกันสามารถตอบสนองความต้องการของลูกค้าได้อย่างเหมาะสม
โดยมีหน่วยงานอิสระทำหน้าที่สอบทานและดูแลกระบวนการให้สินเชื่อให้เป็นไปตามระเบียบที่กำหนด

การกำหนดระยะเวลาชำระคืนสูงสุดของลูกหนี้เป็นไปตามเกณฑ์ของธนาคารแห่งประเทศไทย
สำหรับนโยบายการกำหนดราคา กลุ่มทิสโก้ไม่มีนโยบายการแข่งขันด้านราคา
โดยจะกำหนดอัตราดอกเบี้ยที่เหมาะสมตามภาวะตลาดและระดับความเสี่ยงของผู้กู้
ตลอดจนพิจารณาถึงต้นทุนเงินทุนของธนาคาร

  สินเชื่อรายย่อย

สำหรับสินเชื่อเช่าซื้อซึ่งเป็นธุรกิจส่วนใหญ่ในกลุ่มสินเชื่อรายย่อย
กลุ่มทิสโก้มีนโยบายที่จะขยายสินเชื่อในเชิงรุก
โดยเฉพาะในตลาดที่มีการเติบโตและมีอัตราผลตอบแทนคุ้มกับความเสี่ยง
โดยการเติบโตของสินเชื่อเช่าซื้อรถยนต์ในปี 2551
ยังคงเติบโตอย่างต่อเนื่องแม้ว่าจะได้รับผลกระทบจากภาวะราคาน้ำมันที่ปรับตัวสูงขึ้นและภาวะการแข่งขันที่รุนแรงจากคู่แข่งรายใหม่
อย่างไรก็ตาม กลุ่มทิสโก้ยังคงใช้นโยบายในการแข่งขันโดยรักษาคุณภาพสินเชื่อ
และรักษาส่วนแบ่งตลาดมากกว่าการแข่งขันด้านราคา

กลุ่มทิสโก้มีนโยบายในการวางมาตรฐานการให้สินเชื่อเช่าซื้อด้วยการใช้ระบบการให้คะแนนสินเชื่อ
(Credit Scoring) ซึ่งพัฒนาขึ้นจากฐานข้อมูลภายในของธนาคาร
ระบบดังกล่าวช่วยควบคุมมาตรฐานการอนุมัติสินเชื่อ
ตลอดจนเพิ่มประสิทธิภาพและร่นระยะเวลาการอนุมัติสินเชื่อให้เร็วขึ้น
เพื่อตอบสนองต่อความต้องการของลูกค้า

กลุ่มทิสโก้มีการพิจารณาการให้สินเชื่อให้สอดคล้องกับความต้องการของตลาดเพื่อให้สามารถขยายสินเชื่อได้มากตาม
เป้าหมายการเติบโตในเชิงรุกอย่างมีคุณภาพ อย่างไรก็ตาม
กลุ่มลูกค้าหลักของธนาคารยังคงมีความเสี่ยงต่ำกว่าของคู่แข่ง
และกลุ่มไม่มีนโยบายการแข่งขันด้านราคา
แต่ใช้การเพิ่มคุณภาพการให้บริการและการบริหารความสัมพันธ์ทางธุรกิจเป็นเครื่องมือในการแข่งขัน
สำหรับนโยบายด้านหลักประกัน ทรัพย์สินที่ให้เช่าซื้อต้องมีตลาดรองที่เพียงพอ
และมีการทำประกันภัยอย่างเหมาะสม

สำหรับสินเชื่อเพื่อการเคหะ ธนาคารทิสโก้มีนโยบายการปล่อยสินเชื่อไม่เกินร้อยละ 90
ของมูลค่าหลักประกัน ทั้งนี้ในรายละเอียดจะแตกต่างกันไปขึ้นอยู่กับลักษณะของหลักประกัน
ในส่วนของสินเชื่อเพื่อการอุปโภคบริโภคอื่น
และสินเชื่อที่ไม่มีหลักประกันจะมีอัตราดอกเบี้ยที่สูงเพื่อชดเชยกับความเสี่ยงของการผิดนัดชำระหนี้ที่สูงขึ้น

-   การอนุมัติวงเงินและอำนาจการอนุมัติ

คณะกรรมการบริหารมอบหมายอำนาจการอนุมัติสินเชื่อให้แก่คณะกรรมการพิจารณาสินเชื่อ (Credit
Committee) เป็นผู้ดูแล ภายใต้นโยบายการอนุมัติสินเชื่อที่ได้รับการอนุมัติโดยคณะกรรมการบริหาร

นโยบายการอนุมัติสินเชื่อ มีการกำหนดวงเงินและมอบอำนาจการอนุมัติวงเงินไว้อย่างชัดเจน
โดยสินเชื่อธุรกิจทุกรายการจะต้องได้รับการอนุมัติโดยคณะกรรมการพิจารณาสินเชื่อ
เนื่องจากเป็นสินเชื่อที่วงเงินกู้มีขนาดใหญ่
สินเชื่อธุรกิจที่มีขนาดใหญ่มากจะต้องได้รับการอนุมัติโดยตรงจากคณะกรรมการบริหาร

สำหรับสินเชื่อรายย่อย เนื่องจากวงเงินสินเชื่อมีขนาดเล็ก
กลุ่มทิสโก้จึงมีการกำหนดระเบียบวิธีปฏิบัติและมอบอำนาจการอนุมัติวงเงินแต่ละระดับให้แก่ผู้บริหารและหัวหน้างานในแต่ละระดับ
นำไปปฏิบัติภายใต้นโยบายอนุมัติสินเชื่อโดยรวมที่กำหนด
สินเชื่อรายย่อยที่มีขนาดใหญ่เกินกว่าระดับปกติเมื่อพิจารณาจากประเภทของสินเชื่อและวัตถุประสงค์ของการกู้เงิน
จะต้องได้รับอนุมัติจากคณะกรรมการพิจารณาสินเชื่อ หรือคณะกรรมการบริหารเป็นกรณีไป

สำหรับสินเชื่อเช่าซื้อ กลุ่มทิสโก้ได้นำระบบการให้คะแนนสินเชื่อ (Credit Scoring)
เข้ามาใช้ร่วมเป็นเงื่อนไขในการพิจารณาอนุมัติสินเชื่อ
โดยระบบจะให้คะแนนลูกค้าแต่ละรายโดยพิจารณาจากคุณสมบัติของลูกค้า ลักษณะของสินเชื่อ
และเงื่อนไขของสินเชื่อที่ต้องการ

-   นโยบายการบริหารความเสี่ยงจากการให้สินเชื่อ

คณะกรรมการบริหารความเสี่ยงของธนาคาร (Risk Management Committee)
ซึ่งประกอบด้วยผู้บริหารระดับสูงจากสายงานต่างๆ เป็นผู้พิจารณากำหนดนโยบาย กฎเกณฑ์
และขั้นตอนโดยรวมของการบริหารความเสี่ยงจากการให้สินเชื่อ โดยมีคณะกรรมการพิจารณาสินเชื่อ
(Credit Committee) และหัวหน้าสายควบคุมสินเชื่อ (Chief Credit Officer)
เป็นผู้ดูแลการบริหารความเสี่ยงของสินเชื่อแต่ละรายการ
นอกจากนี้คณะกรรมการพิจารณาสินเชื่อที่มีปัญหา (Problem Loan Committee)
ทำหน้าที่ดูแลติดตามการจัดการลูกหนี้ที่มีปัญหา และพิจารณาตั้งสำรอง
ค่าเผื่อหนี้สงสัยจะสูญในระดับที่เหมาะสม นอกจากนี้
คณะกรรมการบริหารความเสี่ยงของธนาคารจะรายงานการปฏิบัติงานตรวจสอบต่อคณะกรรมบริหารความเสี่ยงของบริษัท
ทิสโก้ไฟแนนเชียลกรุ๊ป จำกัด (มหาชน) ซึ่งเป็นบริษัทใหญ่ของกลุ่มอย่างสม่ำเสมอ
ภายใต้หลักเกณฑ์การกำกับแบบรวมกลุ่มของธนาคารแห่งประเทศไทย

ธนาคารทิสโก้มีหน่วยงานพิจารณาคุณภาพสินเชื่อแยกออกจากหน่วยงานการตลาด
เพื่อทำหน้าที่พิจารณาและให้ความเห็นอย่างเป็นอิสระในการอนุมัติสินเชื่อ
และมีหน่วยงานสอบทานสินเชื่อซึ่งขึ้นตรงกับหน่วยงานตรวจสอบภายในและคณะกรรมการตรวจสอบทำหน้าที่สอบทานความถูกต้องและโปร่งใสของการให้สินเชื่อ

ธนาคารทิสโก้ได้นำระบบจัดอันดับความน่าเชื่อถือของสินเชื่อ (Credit Grading)
มาใช้ในการประเมินความเสี่ยง ทั้งสำหรับสินเชื่อธุรกิจ และสินเชื่อรายย่อย
โดยได้เริ่มดำเนินการเก็บข้อมูลประวัติการชำระเงินแยกตามผลการจัดอันดับความน่าเชื่อถือเพื่อประเมินคุณภาพของระบบ
และเพื่อให้สอดคล้องกับการพัฒนาเข้าสู่กฎการดำรงเงินกองทุนของ Basel Committee for
Banking Supervision ฉบับใหม่ ภายใต้วิธีการใช้การจัดอันดับความน่าเชื่อถือภายใน
(Internal Ratings Based Approach – IRB) ทั้งนี้ผลที่จะได้รับในระยะยาว คือ
การประเมินความเสี่ยงด้านเครดิตที่แม่นยำและการใช้เงินกองทุนของธนาคารได้อย่างมีประสิทธิภาพสูงสุด

สำหรับการควบคุมความเสี่ยงด้านการกระจุกตัวของสินเชื่อ
ธนาคารกำหนดให้มีวงเงินความเสี่ยงสำหรับแต่ละกลุ่มสินเชื่อ (Concentration Limits)
ที่กำหนดให้สามารถให้สินเชื่อต่อผู้กู้หรือกลุ่มผู้กู้ 1
รายได้ไม่เกินระดับที่กำหนดสำหรับสินเชื่อแต่ละประเภท
และติดตามควบคุมการกระจุกตัวของสินเชื่อธุรกิจในแต่ละภาคอุตสาหกรรม (Industry Limit)
ให้อยู่ในระดับที่เหมาะสม โดยพิจารณาร่วมกับการกระจุกตัวของ
เงินลงทุนในตราสารทุนในแต่ละภาคอุตสาหกรรมด้วย
นอกจากนี้ธนาคารยังปฏิบัติตามกฎเกณฑ์ของธนาคารแห่งประเทศไทยอย่างเคร่งครัด
ตามข้อกำหนดในการให้สินเชื่อหรือลงทุนในกิจการของผู้อื่นหรือก่อภาระผูกพันหรือจ่ายเงินตามภาระผูกพันเพื่อบุคคลหนึ่งบุคคลใด
(Single Lending Limit)

-   การติดตามหนี้

กลุ่มทิสโก้กำหนดให้มีหลักเกณฑ์กระบวนการติดตามสินเชื่อคงค้างอย่างต่อเนื่อง
โดยมีการทบทวนการให้สินเชื่ออย่างสม่ำเสมอ และติดตามหนี้ที่มีปัญหาอย่างใกล้ชิด
สำหรับสินเชื่อธุรกิจ คณะกรรมการพิจารณาสินเชื่อที่มีปัญหา (Problem Loan Committee)
จะได้รับรายงานการ
ผิดนัดชำระหนี้ของลูกหนี้ที่มีปัญหาทุกรายการ
เพื่อพิจารณาสถานะของลูกหนี้และกำหนดวิธีการติดตามเร่งรัดหนี้ การดำเนินคดีตามกฎหมาย
รวมถึงการจัดชั้นสินทรัพย์และการตั้งสำรองหนี้สูญ
โดยมุ่งเน้นในเรื่องการปรับปรุงโครงสร้างหนี้สำหรับลูกหนี้รายที่สามารถดำเนินการต่อไปได้
โดยกลุ่มทิสโก้ได้กำหนดหลักเกณฑ์ ขอบเขต และการติดตามผลอย่างใกล้ชิด นอกจากนี้
เจ้าหน้าที่สินเชื่อจะต้องรายงานต่อคณะกรรมการพิจารณาสินเชื่อที่มีปัญหาเกี่ยวกับการติดตามการปรับปรุงโครงสร้างหนี้อย่างต่อเนื่อง

สำหรับการติดตามสินเชื่อรายย่อยนั้น
กลุ่มทิสโก้จะปรับปรุงนโยบายและกลยุทธ์ในการบริหารและติดตามหนี้ให้สอดคล้องกับภาวะเศรษฐกิจ
กฎระเบียบต่างๆ ของหน่วยงานราชการอย่างต่อเนื่อง
โดยเฉพาะอย่างยิ่งการปฏิบัติตามประกาศและระเบียบของสำนักงานคณะกรรมการคุ้มครองผู้บริโภค
(ส.ค.บ.) อย่างเคร่งครัด โดยจัดแบ่งกระบวนการติดตามหนี้ออกเป็น 3 ส่วน คือ 1)
งานติดตามหนี้ค้างชำระ 2) งานเร่งรัดหนี้สินและการติดตามยึดทรัพย์สิน และ 3)
งานกฎหมายและบังคับคดี เพื่อเพิ่มประสิทธิภาพการดำเนินงานให้ได้สูงสุด

-   การปรับโครงสร้างหนี้

สำหรับลูกหนี้ที่มีปัญหา เช่น ได้รับผลกระทบจากความผันผวนทางเศรษฐกิจ
หรือความขัดข้องทางการเงินของลูกหนี้
กลุ่มทิสโก้มีนโยบายที่จะปรับโครงสร้างหนี้เพื่อเพิ่มโอกาสในการรับคืนหนี้ให้ได้สูงสุด
โดยหลักเกณฑ์การปรับโครงสร้างหนี้ของกลุ่มสามารถทำได้หลายวิธี ประกอบด้วย
การผ่อนผันเงื่อนไขการชำระหนี้ในลักษณะต่างๆ การโอนทรัพย์สินของลูกหนี้เพื่อเป็นการชำระหนี้
การแปลงหนี้เป็นตราสารทางการเงิน หรือการแปลงหนี้เป็นทุนของลูกหนี้ เป็นต้น

การปรับโครงสร้างหนี้สามารถทำได้กับลูกหนี้ทุกประเภท
ทั้งที่ผิดนัดชำระแล้วหรือยังไม่ผิดนัดชำระก็ตาม
โดยหน่วยงานที่ให้สินเชื่อมีหน้าที่และความรับผิดชอบในการปรับโครงสร้างหนี้
รวมถึงการคัดเลือกลูกหนี้ที่จะมีการปรับโครงสร้างหนี้
เจ้าหน้าที่ที่ได้รับมอบหมายจะทำการประเมินคุณภาพของลูกหนี้และสภาพแวดล้อมที่เกี่ยวข้องกับฐานะและการดำเนินงานของลูกหนี้
เพื่อคาดการณ์เกี่ยวกับโอกาสที่จะได้รับชำระหนี้คืน
และพิจารณาวิธีการที่เหมาะสมในการปรับโครงสร้างหนี้

ในกรณีการปรับโครงสร้างหนี้สำหรับลูกหนี้ที่กลุ่มทิสโก้ กรรมการ บุคคลที่เกี่ยวข้องกับกรรมการ
หรือผู้บริหารของกลุ่ม เข้าข่ายมีผลประโยชน์เกี่ยวข้องทั้งทางตรงและทางอ้อม
จะต้องให้สถาบันการเงินอื่นหรือบุคคลที่สามที่ไม่มีผลประโยชน์เกี่ยวข้องกับธนาคารและลูกหนี้
เป็นผู้วิเคราะห์ฐานะและความสามารถในการชำระหนี้ ตลอดจนกระแสเงินสดของลูกหนี้
ทั้งนี้กลุ่มทิสโก้ปฏิบัติตามเกณฑ์ที่ธนาคารแห่งประเทศไทยกำหนดสำหรับหนี้ที่ได้รับการปรับโครงสร้างหนี้แล้วทุกราย
ทั้งในเรื่องการเปลี่ยนสถานะการจัดชั้น การคำนวณส่วนสูญเสีย และการกันสำรอง

  (3) ความสามารถในการดำรงเงินกองทุน

กลุ่มทิสโก้มีนโยบายดำรงเงินกองทุนที่เพียงพอเพื่อรองรับความเสี่ยงของธนาคารในระยะยาว
โดยคำนึงถึงความอยู่รอดของธนาคารในระยะยาวแม้จะมีความผันผวนทางเศรษฐกิจ
และดำรงเงินกองทุนต่อสินทรัพย์เสี่ยงในอัตราที่ไม่ต่ำกว่าที่กฎหมายกำหนด
ซึ่งปัจจุบันธนาคารแห่งประเทศไทยกำหนดให้ธนาคารดำรงเงินกองทุนเมื่อสิ้นวันหนึ่งๆ
เป็นอัตราส่วนกับสินทรัพย์เสี่ยง และภาระผูกพันไม่ต่ำกว่าร้อยละ 8.50 โดยเงินกองทุนชั้นที่ 1
ต้องเป็นอัตราส่วนไม่ต่ำกว่าร้อยละ 4.25 ของสินทรัพย์เสี่ยงและภาระผูกพัน
อัตราส่วนเงินกองทุนต่อสินทรัพย์เสี่ยงของธนาคาร มีดังต่อไปนี้

ตารางแสดงอัตราส่วนเงินกองทุนต่อสินทรัพย์เสี่ยง

(หน่วย : ร้อยละ)

+--------------------------+-------------+-------------+-------------+
|                          | 31 ธันวาคม   | 31 ธันวาคม   | ข้อกำห       |
|                          | 2550        | 2551        | นดตามกฎหมาย |
|                          |             |             |             |
|                          | (ร้อยละ)     | (ร้อยละ)     |             |
+--------------------------+-------------+-------------+-------------+
| เงินกองทุนชั้นที่ 1            | 12.41       | 11.23       | 4.25        |
| ต่อสินทรัพย์เสี่ยง             |             |             |             |
+--------------------------+-------------+-------------+-------------+
| เงินกองทุนทั้งหมด            | 12.81       | 11.71       | 8.50        |
| ต่อสินทรัพย์เสี่ยง             |             |             |             |
+--------------------------+-------------+-------------+-------------+

ทั้งนี้ กลุ่มทิสโก้มีฐานเงินทุนที่มั่นคง
และมีอัตราเงินกองทุนต่อสินทรัพย์เสี่ยงสูงเกินกว่าเกณฑ์ของธนาคารแห่งประเทศไทย
และเพียงพอที่จะรองรับมาตรการของทางการในการจัดชั้นหนี้และกฎเกณฑ์การตั้งสำรองในอนาคต

  (4) การบริหารสภาพคล่อง

คณะกรรมการบริหารความเสี่ยง
ทำหน้าที่ควบคุมดูแลและกำหนดทิศทางของโครงสร้างสินทรัพย์และหนี้สิน
และโครงสร้างการระดมทุนโดยละเอียด รวมทั้งยังกำหนดวงเงินความเสี่ยงด้านสภาพคล่องต่างๆ
เพื่อเตือนถึงระดับความเสี่ยงจากตัวบ่งชี้ที่สำคัญ เช่น ระดับของสินทรัพย์
สภาพคล่อง ระดับความไม่สอดคล้องกันของสินทรัพย์และหนี้สินที่ครบกำหนด
ระดับการกระจุกตัวของเงินฝาก และระดับการถอนเงินในแต่ละวัน
นอกจากนี้ยังได้กำหนดแผนฉุกเฉินเพื่อการบริหารสภาพคล่องในยามวิกฤติ (Contingency Plan)
ซึ่งระบุระเบียบขั้นตอนปฏิบัติไว้อย่างชัดเจน

การบริหารสภาพคล่องในแต่ละวันอยู่ในความดูแลของฝ่ายบริหารเงิน
ซึ่งดูแลการจัดหาแหล่งเงินทุนและการลงทุน ตามประมาณการกระแสเงินสดในแต่ละวันของธนาคาร
ฝ่ายบริหารเงินจะรับผิดชอบดูแลให้สภาพคล่องของธนาคารเป็นไปตามนโยบายและหลักเกณฑ์การบริหารความเสี่ยงของกลุ่ม
และให้สอดคล้องกับประกาศธนาคารแห่งประเทศไทยเรื่องการกำหนดให้ธนาคารดำรงสินทรัพย์สภาพคล่อง
โดยสามารถสรุปได้ดังนี้

-   ให้ธนาคารดำรงสินทรัพย์สภาพคล่องไม่ต่ำกว่าร้อยละ 6
    ของยอดเงินที่ได้จากการกู้ยืมหรือได้รับจากต่างประเทศที่มีกำหนดชำระภายในระยะเวลา 1 ปี
    และยอดรวมเงินที่ได้จากการกู้ยืมหรือได้รับจากประชาชนทุกประเภท

-   สินทรัพย์สภาพคล่องประกอบด้วย เงินฝากที่ธนาคารแห่งประเทศไทยไม่ต่ำกว่าร้อยละ 0.5
    หลักทรัพย์หรือตราสารซึ่งปราศจากภาระผูกพันประเภทใดประเภทหนึ่งรวมกันไม่ต่ำกว่าร้อยละ
    4.5 และ เงินฝากในธนาคารที่ตั้งอยู่ในประเทศไทย ซึ่งปราศจากภาระผูกพัน

  (5) การจัดชั้นสินทรัพย์ การตั้งสำรอง และการตัดจำหน่ายหนี้สูญ

กลุ่มทิสโก้ให้นิยามความหมายของสินทรัพย์จัดชั้นแต่ละประเภท ตามประกาศธนาคารแห่งประเทศไทย
เรื่องสินทรัพย์ที่ไม่มีราคาหรือเรียกคืนไม่ได้ และสินทรัพย์ที่สงสัยว่าจะไม่มีราคาหรือเรียกคืนไม่ได้
โดยสรุปได้ดังนี้

    (1) สินทรัพย์จัดชั้นสูญ หมายถึง สิทธิเรียกร้องจากลูกหนี้ซึ่งไม่มีทางที่จะได้รับชำระหนี้แล้ว
    เช่น ลูกหนี้ถึงแก่ความตาย เป็นคนสาบสูญ ลูกหนี้เลิกกิจการ
    ส่วนสูญเสียที่เกิดจากการปรับปรุงโครงสร้างหนี้

  (2) สินทรัพย์จัดชั้นสงสัยจะสูญ หมายถึง
  สินทรัพย์หรือสิทธิเรียกร้องที่คาดว่าจะเรียกคืนไม่ได้ทั้งจำนวน เช่น
  สิทธิเรียกร้องจากลูกหนี้ที่ค้างชำระต้นเงินหรือดอกเบี้ยเป็นระยะเวลารวมกันเกินกว่า 12
  เดือนนับแต่วันถึงกำหนดชำระ

  (3) สินทรัพย์จัดชั้นสงสัย หมายถึง
  สินทรัพย์หรือสิทธิเรียกร้องที่คาดว่าจะเรียกให้ชำระคืนไม่ได้ครบถ้วน เช่น
  ลูกหนี้ที่ค้างชำระต้นเงินหรือดอกเบี้ยเป็นระยะเวลารวมกันเกินกว่า 6
  เดือนนับแต่วันถึงกำหนดชำระ

  (4) สินทรัพย์จัดชั้นต่ำกว่ามาตรฐาน หมายถึง
  สินทรัพย์หรือสิทธิเรียกร้องที่มีปัญหาในการเรียกให้ชำระคืน หรือไม่ก่อให้เกิดรายได้ตามปกติ เช่น
  ลูกหนี้ที่ค้างชำระต้นเงินหรือดอกเบี้ยเป็นระยะเวลารวมกันเกินกว่า 3
  เดือนนับแต่วันถึงกำหนดชำระ

  (5) สินทรัพย์จัดชั้นกล่าวถึงเป็นพิเศษ หมายถึง สินทรัพย์หรือสิทธิเรียกร้องที่มีค่าเสื่อมถอยลง
  เช่น ลูกหนี้ที่ค้างชำระต้นเงินหรือดอกเบี้ยเป็นระยะเวลารวมกันเกินกว่า 1
  เดือนนับแต่วันถึงกำหนดชำระ

  (6) สินทรัพย์จัดชั้นปกติ หมายถึง ลูกหนี้อื่นที่ไม่เข้าข่ายเป็นลูกหนี้จัดชั้นสูญ สงสัยจะสูญ สงสัย
  ต่ำกว่ามาตรฐาน หรือกล่าวถึงเป็นพิเศษ

กลุ่มทิสโก้มีนโยบายการตั้งสำรองอย่างระมัดระวัง ณ วันที่ 31 ธันวาคม 2551
ธนาคารจึงมีสำรองเท่ากับ 1,604.48 ล้านบาท คิดเป็นร้อยละ 126.28
ของสำรองที่ต้องตั้งตามเกณฑ์ธนาคารแห่งประเทศไทย
โดยธนาคารมีสินทรัพย์ที่จัดชั้นตามเกณฑ์ของธนาคารแห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์
ตามตารางแสดงสินทรัพย์จัดชั้นตามประกาศของธนาคารแห่งประเทศไทย ในข้อ 5.2 ของหัวข้อที่ 5
ทรัพย์สินที่ใช้ในการประกอบธุรกิจ

3.3.2 ธุรกิจหลักทรัพย์ ดำเนินการโดย บล.ทิสโก้

(1) แหล่งที่มาของเงินทุน

เงินทุนส่วนใหญ่มาจากเงินกองทุน กระแสเงินสดที่ได้จากการดำเนินงาน
และการกู้ยืมเงินจากสถาบันการเงินบางส่วน เพื่อใช้เป็นเงินทุนหมุนเวียน

  (2) การอนุมัติวงเงินและอำนาจการอนุมัติ

บล. ทิสโก้
มีนโยบายในการรับลูกค้าที่มีคุณภาพและให้ความรู้ความเข้าใจที่เหมาะสมแก่ลูกค้าในการซื้อขายหลักทรัพย์
โดยจะพิจารณาวงเงินการซื้อขายหลักทรัพย์ที่เหมาะสมกับความน่าเชื่อถือและฐานะการเงินของลูกค้า
ตลอดจนหลักประกัน ทั้งนี้คณะกรรมการบริหารมอบอำนาจการอนุมัติวงเงินซื้อขายหลักทรัพย์
ให้กับคณะกรรมการพิจารณาสินเชื่อ
โดยคณะกรรมการพิจารณาสินเชื่อพิจารณาอนุมัติวงเงินที่มีมูลค่าสูง และ
มอบอำนาจการอนุมัติให้ผู้บริหารและ/หรือเจ้าหน้าที่สินเชื่อระดับต่างๆ
สำหรับวงเงินทั่วไปเป็นผู้พิจารณาอนุมัติ ตามแนวนโยบายที่กำหนดโดยคณะกรรมการพิจารณาสินเชื่อ

  (3) การกำหนด margin ของหลักทรัพย์

ปัจจุบัน ลูกค้าของ บล. ทิสโก้ ซื้อขายหลักทรัพย์ด้วยระบบเงินสดเท่านั้น

  (4) นโยบายการลงทุนในหลักทรัพย์

สำหรับการลงทุนในหลักทรัพย์จดทะเบียนประเภทหุ้นทุน บล. ทิสโก้
มีนโยบายการลงทุนในหลักทรัพย์ที่มีพื้นฐานดี โดยคำนึงถึงสภาพคล่อง
ความเสี่ยงและผลตอบแทนที่ได้รับ และการกระจุกตัวของการลงทุน
สำหรับการลงทุนในหลักทรัพย์ที่ไม่จดทะเบียนประเภทหุ้นทุน บล. ทิสโก้
ไม่มีนโยบายในการขยายการลงทุนในส่วนนี้
แต่จะเน้นที่การติดตามโอกาสในการขายหลักทรัพย์ที่มีอยู่ในปัจจุบันออกให้ได้มูลค่าสูงที่สุด
สำหรับการลงทุนในหลักทรัพย์ประเภทหุ้นกู้ บล. ทิสโก้
เน้นที่การลงทุนเพื่อถือหลักทรัพย์ไว้เป็นสภาพคล่อง สำหรับการลงทุนในหน่วยลงทุน บล. ทิสโก้
มีนโยบายลงทุนทั้งในระยะสั้นและในระยะยาว
ทั้งนี้ขึ้นอยู่กับนโยบายการลงทุนและผลการดำเนินงานของแต่ละกองทุน นอกจากนี้ บล. ทิสโก้
ยังมีนโยบายที่จะลงทุนในตราสารอนุพันธ์เพื่อผลกำไรและเพื่อบริหารความเสี่ยง
ทั้งนี้ขึ้นอยู่กับสภาวการณ์การลงทุนในตลาดหลักทรัพย์

นโยบายการลงทุนเป็นไปตามกรอบนโยบายและข้อกำหนดด้านบริหารความเสี่ยง
ที่กำหนดโดยคณะกรรมการ บริหารความเสี่ยงของกลุ่มทิสโก้
ซึ่งประกอบด้วยผู้บริหารในสายงานที่สำคัญ โดยจะกำหนดนโยบายในการลงทุน วงเงินลงทุน
ปริมาณการซื้อขายสูงสุดในแต่ละวัน และวงเงินขาดทุน

  (5) ความสามารถในการดำรงเงินกองทุนสภาพคล่อง

อัตราส่วนเงินกองทุนสภาพคล่องสุทธิต่อหนี้สินทั่วไปของ บล. ทิสโก้ ณ วันที่ 31 ธันวาคม 2551
เท่ากับร้อยละ 115.86 เปรียบเทียบกับร้อยละ 7.0
ตามเกณฑ์ที่คณะกรรมการกำกับหลักทรัพย์และตลาดหลักทรัพย์กำหนด

[1] บริษัทได้หยุดดำเนินกิจการเมื่อเดือนตุลาคม 2551 และจะเข้าสู่กระบวนชำระบัญชี

[2] เข้าร่วมกลุ่มทิสโก้เมื่อวันที่ 30 ธันวาคม 2551

[3] บริษัทได้หยุดดำเนินกิจการเมื่อเดือนตุลาคม 2551 และจะเข้าสู่กระบวนชำระบัญชี

[4] เข้าร่วมกลุ่มทิสโก้เมื่อวันที่ 30 ธันวาคม 2551

[5] รายการย่อแสดงสินทรัพย์และหนี้สิน (ธ.พ. 1.1) ธนาคารแห่งประเทศไทย

[6] เงินฝาก รวมถึง เงินกู้ยืมระยะสั้นที่เป็นฐานลูกค้าเงินฝากปกติของธนาคาร

[7] รายการย่อแสดงสินทรัพย์และหนี้สิน (ธ.พ. 1.1) ธนาคารแห่งประเทศไทย

[8] ข้อมูลจากสำนักงานคณะกรรมการกำกับหลักทรัพย์และตลาดหลักทรัพย์ ณ สิ้นไตรมาส 3 ปี
2551

[9] เงินฝาก รวมถึง เงินกู้ยืมระยะสั้นที่เป็นฐานลูกค้าเงินฝากตามปกติของธนาคาร